

**MTÜ NELJA VALLA KOGU STRATEEGIA 2015-2020**

Tegevuspiirkonna toimekeskkonna analüüs

2015

# Sisukord

Sisukord 2

Jooniste loetelu 3

Tabelite loetelu 3

Sissejuhatus 4

1 Peamised järeldused 5

2 Poliitilised tegurid 7

3 Majanduslikud tegurid 10

3.1 Omavalitsuste rahalised vahendid 10

3.2 Ettevõtluse üldiseloomustus 11

3.3 Ettevõtlus omavalitsustes 13

3.4 Turism 13

3.5 Tööalane pendelränne 16

3.6 Töötus 18

4 Sotsiaalsed tegurid 19

4.1 Rahvastik 19

4.2 Haridus 27

4.3 Sotsiaalteenused 29

4.4 Kogukonnad 30

5 Tehnoloogilised tegurid 33

Kasutatud materjalid 34

Lisad 35

Lisa 1. Statistilisse profiili kuuluvad ettevõtted 35

Lisa 2. Töötus perioodil 2005-2014 – täiendav tabel 36

Lisa 3. NVK tegevuspiirkonna elanikkond 2005-2014 – täiendavad tabelid 37

Lisa 4. Sünnid, surmad ja loomulik iive 2007-2013 – täiendav tabel 39

# Jooniste loetelu

Joonis 1. Tulumaksu laekumine elaniku kohta perioodil 2007–2013 9

Joonis 2. Tulumaksu laekumine elaniku kohta võrreldes Eesti keskmisega aastal 2013; Eesti keskmine = 100% 9

Joonis 3. Majanduslikult aktiivsed ettevõtted 1000 elaniku kohta aastal 2012 11

Joonis 4. Inimeste arvu erinevus Eesti omavalitsustes lähtuvalt elukoha ja tööaja ankurpunktide ülekaalust 16

Joonis 5. Registreeritud töötute osakaal vanusegrupist 19-64 17

Joonis 6. NVK tegevuspiirkonna rahvastiku dünaamika perioodil 2005-2014 18

Joonis 7. NVK tegevuspiirkonna omavalitsuste rahvaarvu muutus viimase kümne aasta jooksul 19

Joonis 8. Sünnid, surmad ja loomulik iive 2007–2013 20

Joonis 9. NVK tegevuspiirkonna rahvastikupüramiid seisuga 1.01.2014 22

Joonis 10. NVK tegevuspiirkonna rahvastikuprognoos baas- ja trendistsenaariumi järgi 23

Joonis 11. Vanusegrupi 0-6 prognoos baas- ja trendistsenaariumi järgi NVK tegevuspiirkonnas 24

Joonis 12. Vanusegrupi 7-18 prognoos baas- ja trendistsenaariumi järgi NVK tegevuspiirkonnas 24

Joonis 13. Vanusegrupi 19-64 prognoos baas- ja trendistsenaariumi järgi NVK tegevuspiirkonnas 25

Joonis 14. Vanusegrupi 65-80+ prognoos baas- ja trendistsenaariumi järgi NVK tegevuspiirkonnas 25

Joonis 15. MTÜde ja SAde koguarv 1000 elaniku kohta aastal 2013 30

# Tabelite loetelu

Tabel 1. Omavalitsuste põhitegevuste tulud 2007–2013 10

Tabel 2. Omavalitsuste netovõlakoormus 2007–2013 protsentides 10

Tabel 3. Ettevõtted töötajate arvu alusel aastal 2013 11

Tabel 4. Majanduslikult aktiivsete ettevõtete arv 11

Tabel 5. Keskmine brutokuupalk 2007-2013 eurodes 12

Tabel 6. Harju maakonnas enim majutatud turistid 2004-2013 13

Tabel 7. NVK tegevuspiirkonna majutus- ja toitlustuskohad 14

Tabel 8. NVK tegevuspiirkonna turismiobjektid 14

Tabel 9. 20 omavalitsust, kus on elukoha ja tööaja ankurpunkti vahel liikujate arv suurim 16

Tabel 10. Rahvastikuregistri ja Statistikaameti andmete erinevus rahvaarvu osas 01.01.2014 seisuga 18

Tabel 11. NVK tegevuspiirkonna omavalitsuste rahvaarvu muutus viimase kümne aasta jooksul Rahvastikuregistri ja Statistikaameti võrdluses 19

Tabel 12. Ränne 2007-2013 21

Tabel 13. Summaarne sündimuskordaja 2007–2013 21

Tabel 14. Demograafiline tööturusurveindeks omavalitsustes 21

Tabel 15. Alushariduse kättesaadavus õppeaastal 2013/2014 26

Tabel 16. Lasteaiakohtade olemasolu 1,5-7aastastele lastele omavalitsuste kaupa 2014. a 26

Tabel 17. Üldhariduse olukord õppeaastal 2013/2014 27

Tabel 18. Huvihariduse pakkumine omavalitsustes õppeaastal 2013/2014 27

Tabel 19. Omavalitsustes osutatavad sotsiaal- ja tervishoiuteenused 29

Tabel 20. Kolmanda sektori organisatsioonide dünaamika 2004-2013 29

Tabel 21. Kultuuri- ja spordiasutused NVK tegevuspiirkonnas 30

# Sissejuhatus

MTÜ Nelja Valla Kogu (NVK) on üks 26 Leader-meetme kohalikust tegevusgrupist Eestis, mis asutati Harku, Saku, Saue ja Kiili kohalike omavalitsuste, nende piirkonnas tegutsevate ettevõtete ja mittetulundusühenduste poolt. Tegevusgrupil 2014. a novembri seisuga 47 liiget, s.h 4 omavalitsust, 9 ettevõtet ja 34 kolmanda sektori organisatsiooni.

Tegevuspiirkond asub Harjumaa (4333,13 km2) lääne-, edela- ja lõunaosas, piirnedes Tallinna linnaga. Piirkond hõlmab nelja valda (Saue linn on tegevuspiirkonnast ümbritsetud, kuid ei ole selle osa), moodustades Harjumaast 14,4%. NVK tegevuspiirkonnas elab Statistikaameti andmetel 1. jaanuari 2014. a seisuga 40 034 inimest.

Leader-meetme vahendite kasutusele võtuks perioodil 2014-2020 peavad kohalikud tegevusgrupid koostama strateegia, milles on kokku lepitud visioon, strateegilised eesmärgid ja meetmed. Strateegia peab tuginema tegevuspiirkonna olukorra analüüsil, arvestades viimastel aastatel toimunud muudatusi. Käesoleva dokumendi näol ongi tegemist Nelja Valla Kogu toimekeskkonna analüüsiga (tegevuspiirkonna strateegia lisa), selgitamaks välja peamised trendid ning nendest tulenevad väljakutsed tegevuspiirkonnale.

Toimekeskkonna analüüs koosneb neljast osast. Esimeses osas käsitletakse NVK tegevuspiirkonda puudutavaid poliitilisi tegureid – Eesti ja Euroopa Liidu (EL) arengudokumente, mis kujundavad üldist keskkonda. Teine osa keskendub majanduslike tegurite (omavalitsuste rahalised vahendid, ettevõtlus, turism, töötus) analüüsimisele. Kolmandas räägitakse sotsiaalsetest aspektidest – rahvastik, haridus, sotsiaalvaldkond ja kogukonnad. Analüüsi neljandas osas räägitakse ülevaatlikult peamistest tehnoloogilistest trendidest, mida arengut kavandades on vajalik arvesse võtta.

Nelja Valla Kogu toimekeskkonna analüüsi koostas uuringu- ja konsultatsioonifirma Cumulus Consulting OÜ.

# Peamised järeldused

Harjumaa koos NVK tegevuspiirkonnaga on üks kahest Eesti maakonnast (teine on Tartumaa), mille elanikkonna arv on viimase kümne aasta jooksul tervikuna kasvanud. Eriliselt kiiret elanikkonna kasvu võib esmajoones täheldada NVK piirkonna omavalitsuste puhul, mille rahvaarv on suurenenud 29 tuhandelt u 40 tuhandeni ehk 11 000 inimese (36%) võrra[[1]](#footnote-1).

* **Nelja Valla Kogu tegevussuundi tulevikus mõjutavad mitmed riiklikul ja kohalikul tasandil kokku lepitud poliitikad ja suundumused.**

Arengu seisukohalt on üha olulisem suurendada ühiskonna avatust ja sektoritevahelist koostööd. Oluline on ka positiivse kuvandi loomine, oskus olla paindlik ja võimeline muutustele kiiresti reageerima. Järjest enam väärtustatakse teadmispõhist ettevõtlust ja energiasäästu. Rõhutatakse piirkondlikke eripärasid ja nende rakendamist edasise arengu veduritena. Seejuures on igal omavalitsusel omad eesmärgid, millest olulisim on elanikele parima võimaliku elukeskkonna loomine.

* **Nelja Valla Kogu tegevuspiirkonnas on kõrge ettevõtlusaktiivsus ja palgatase. Piirkonda iseloomustab suur igapäevaselt töö ja kodu vahel pendeldajate hulk. NVK omavalitsused on Eesti keskmisest märgatavalt võimekamad.**

NVK tegevuspiirkonna majanduslikult aktiivsete ettevõtete arv on tähelepanuväärselt kasvanud, ületades kasvutempolt nii maakonna kui ka Eesti keskmisi. Maakonna ja riigi näitajaid ületab märkimisväärselt ka piirkonna keskmine brutopalk ning tulumaksu laekumine elaniku kohta. Samuti on omavalitsuste põhitegevuse tulud kasvanud, samal ajal kui need mujal on enamasti vähenenud.

NVK tegevuspiirkonna jaoks on Tallinn väga oluliseks tõmbekeskuseks. Silmapaistev osa NVK elanikest on igapäevased “pendeldajad”, käies Tallinnas nii tööl kui ka vaba aja teenuseid tarbimas. Pealinn mõjutab ühelt poolt logistilist olukorda ja liikluskoormust ning teisalt ka nii KOVide-sisest kui ka piirkondlikku sidusust (osaliselt on NVK tegevuspiirkonna omavalitsused “Tallinna magalaks”).

Tallinna lähedus on nii piirkonna tugevus (lai valik töökohti ja teenuseid) kui ka nõrkus (elanike “pendeldamine” ning vähene seotus piirkonnaga). Tuleb aga märkida, et pealinna lähedus on piirkonna üks kõige olulisematest arengueeldustest.

* **Nelja Valla Kogu tegevuspiirkonna elanike arv on olulisel määral kasvanud, suurendades nõudlust mitmesuguste teenuste järgi.**

NVK tegevuspiirkonna rahvaarv on viimase dekaadi jooksul kasvanud ligi 40%, olulisel määral on suurenenud nooremate vanusegruppide arvukus. Ühelt poolt loob soodne vanusstruktuur väga head eeldused piirkonna arenguks tulevikus, teisalt on oluliseks väljakutseks pidevalt suurenenud nõudluse rahuldamine. Eraldi teemaks on vanusegrupile 7-18 vaba aja sisustamise võimaluste leidmine, kuna rahvastikuprognoosi järgi hakkab noorim vanusegrupp peatselt vähenema, samal ajal kui kooliealiste oma kasvab.

NVK kui Leader-tegevusgrupi jaoks on väljakutseks eelkõige erinevate vaba aja teenuste (s.h kultuur, sport jms) võimaluste pakkumine, jättes selgelt avalike teenuste (lasteaiad, koolid) arendamise kohalike omavalitsuste ülesanneteks. Vaba aja teenuste arendamine on oluline nii noortele kui ka teistele vanusegruppidele, pidades samas silmas ka teisi võimalike tarbijaid (Tallinna elanikud, turistid).

Arvestades, et prognoosidekohaselt hakkab ka vanemaealine elanikkond (65+) lähiaastatel suurenema, kasvab piirkonnas ka vajadus neile suunatud teenuste järele.

* **Viimase kümnendi tehnoloogiline areng on olnud kiire, olemasolevad trendid mõjutavad oluliselt ettevõtluse arengut.**

NVK peab tegevusgrupina olema suuteline töötama välja meetmeid, mis toetavad piirkonna organisatsioone muutustega kohanemisel.

# Poliitilised tegurid

Eesti tulevik sõltub olulisel määral maailmas toimuvast, mistõttu tuleb õigete otsuste tegemiseks püüda ette kujutada tulevikutingimusi, milles need otsused realiseeruvad. See annab võimaluse arengut suunata ning välistingimustest kasu lõigata.

Eesti Arengufond algatas 2010. aastal strateegilise arutelu Eesti kasvuvisioon 2018, määratlemaks Eesti majanduse tuleviku kasvuvõimalused ja nende saavutamise teed. Raportis on lahatud Eesti tuleviku erinevaid võimalikke stsenaariume, jõudmaks edukama tulevikuni. Kokkuvõtlikult on vaja mitmeid seniseid poliitikaid ja üldisi tegutsemise aluseid ümber kujundada, pöörates tähelepanu eelkõige järgmiste kompetentside ja valdkondade arendamisele:

* võimekus luua, hoida ja meelitada ligi kõrge väärtusega inimvara;
* suurendada ühiskonna avatust (nii sallivuse vallas kui ka koostöös välisriikidega);
* endast positiivse kuvandi loomine, oskus olla teistest paindlikum, kiirem ja osavam;
* luua kapitali ja inimpotentsiaali ligimeelitamiseks valdkonnapõhiseid stiimuleid;
* sotsiaalsüsteemi ümberkujundamine tulenevalt demograafilistest muutustest;
* tugev ja otsusekindel eestvedamine, kuna edu järjest keerukamates ja alati piiratud ressursside tingimustes eeldab proaktiivseid ja loovaid otsuseid, mis ei ole killustunud „igaüks oma mätta otsas” mõtlemisse.

Eristatavad on üldise tasandi suundumisi määratlevad strateegiadokumendid:

* Euroopa 2020;
* Üleriigiline planeering „Eesti 2030+;
* Euroopa Liidu finantsraamistik 2014-2020;
* Eesti Maaelu Arengukava 2014-2020;
* Eesti Regionaalarengu Strateegia 2014-2020.

**Euroopa 2020** sätestab viist peamist eesmärki, mida Euroopa Liit soovib saavutada aastaks 2020. Nendeks eesmärkideks (valdkondadeks) on:

1. tööhõive;
2. teadus- ja arendustegevus;
3. kliimamuutus ja energeetika jätkusuutlikkus;
4. haridus;
5. võitlus vaesuse ja sotsiaalse tõrjutustega.

Iga eesmärgi osas on välja toodud konkreetsed indikaatorid, mida soovitakse Euroopa Liidu vaates saavutada.

Lähtuvalt Euroopa 2020 väljatoodust võib eeldada, et NVK tegevuspiirkonna jaoks võivad olulisteks valdkondadeks olla:

1. eelduste (tingimuste) loomine teadmispõhise ettevõtluse arenguks ning töökohtade tagamiseks piirkonnas;
2. energiasäästlike lahenduste arendamine ning rakendamine (s.h energiasäästu arendamine, energia tõhususe arendamine teadlikkuse suurendamine jms).

**Üleriigilise planeeringu „Eesti 2030+** eesmärgiks on otstarbeka ruumikasutuse saavutamine Eesti kui terviku mastaabis. Selles on määratletud riigi kestliku ja tasakaalustatud ruumilise arengu põhimõtted ja suundumused – keskkonna eripäradest lähtuvad ruumilised alused asustuse, liikuvuse, üleriigilise tehnilise taristu ja regionaalarengu kujundamiseks.

Planeering toob peamise arengueesmärgina välja vajaduse tagada elamisvõimalused Eesti igas asustatud paigas. Selleks on vajalikud kvaliteetne elukeskkond, head ja mugavad liikumisvõimalused ning varustatus oluliste võrkudega, millest lähtub ka dokumendi visiooni püstitus: „Eesti on sidusa ruumistruktuuriga, mitmekesise elukeskkonnaga ja välismaailmaga hästi ühendatud riik. Hajalinnastunud ruum seob tervikuks kompaktsed linnad, eeslinnad ja traditsioonilised külad, väärtustades kõiki neid elamisviise võrdselt ühepalju. Hajalinnastunud ruumi inimsõbralikkuse ja majandusliku konkurentsivõime tagavad eeskätt looduslähedane keskkond ja hästi sidustatud asulate võrgustik.“

Siseriikliku poliitika ning regionaalse ja kohaliku tasandi arengudokumentide koostamise raamistik järgnevateks aastakümneteks tugineb käesolevale planeeringule. NVK tegevuspiirkonna jaoks on oluline teadvustada, arvestada planeerimisel ja kasutada ära oma asustusmustrist, looduskeskkonnast jt ressursside mitmekesisusest lähtuvaid arenguvõimalusi.

**Euroopa Liidu finantsraamistik 2014-2020**

Ühtekuuluvuspoliitika rakendamiseks perioodil 2014-2020 on Eestis koostatud rakenduskava, mille koostamisel lähtuti põhimõttest, et fondid on ühekordne võimendus oluliste muutuste saavutamiseks. Nende kasutamine peab kaasa tooma arenguhüppe, suurendades mõnes valdkonnas, sektoris või majandusharus eesmärkide elluviimise tõhusust, mõjusust või kvaliteeti ja tuues kaasa positiivse järelmõju (nt struktuursete reformide ja võtmealgatuste/projektide käimalükkamine ning elluviimine).

Sellest tulenevalt on rakenduskava fookus suunatud Eesti 2020 kesksetesse eesmärkidesse panustavatele investeeringutele.

Rakenduskavas on prioriteetsete suundadena märgitud:

1. ühiskonna vajadustele vastav haridus ja hea ettevalmistus osalemaks tööturul;
2. sotsiaalse kaasatuse suurendamine;
3. tööturule juurdepääsu parandamine ja tööturult väljalangemise ennetamine;
4. kasvuvõimeline ettevõtlus ja seda toetav teadus- ja arendustegevus;
5. väikese ja keskmise suurusega ettevõtete ja piirkondliku ettevõtluse arendamine;
6. energiatõhusus;
7. veekaitse;
8. roheline infrastruktuur ja hädaolukordadeks valmisoleku suurendamine;
9. linnapiirkondade jätkusuutlik areng;
10. jätkusuutlik transport;
11. IKT teenuste taristu;
12. haldusvõimekus.

NVK tegevuspiirkond peaks omalt poolt rahastatavate meetmetega ülal loetletud valdkondi täiendama, et katta rohujuure tasandi arenguvajadusi ning vältida dubleerimist. Sama kehtib ka **Eesti Maaelu Arengukava 2014-2020,** mille raames Leader-tegevustoetust jaotatakse, kohta. Viimases on prioriteetsete suundadena tähistatud:

1. teadmussiire põllumajanduses, metsanduses ja maapiirkonnas;
2. põllumajanduse konkurentsivõime ja põllumajandusettevõtete elujõulisus;
3. toidutarneahel ja riskijuhtimine;
4. ökosüsteemid;
5. ressursisääst ja keskkonnasäästlik majandus;
6. maapiirkonna areng ja elukvaliteet (s.h Leader-tegevustoetus).

**Regionaalarengu strateegia visioon 2030+ on järgmine:**

* Oma eripäradele tuginedes panustab iga piirkond Eesti kui terviku konkurentsivõime kasvule, saades omakorda osa sellega kaasnevatest hüvedest.
* Inimestel on igas toimepiirkonnas kättesaadavad head töökohad, kvaliteetsed teenused ning mitmekülgseid tegevusi võimaldav meeldiv elukeskkond.

Strateegia üldeesmärgiks on:

* Toimepiirkondade parem kasutus majanduskasvuks ja elukvaliteedi tõusuks vajalike hüvede kättesaadavus.

Strateegias on välja toodud rõhuasetused, millele tuleb järgneval perioodil tähelepanu NVK kontekstis tähelepanu pöörata: Nendeks on:

* pealinnapiirkonna mitmekülgse rahvusvahelise majandusliku konkurentsivõime kasvatamisele innovatiivse ja teadmusmahuka ettevõtluse kasvu hoogustamise abil;
* pealinnapiirkonna rahvusvahelist majanduslikku konkurentsivõimet soosiva ning välismaisele oskustööjõule ja tippspetsialistidele atraktiivse elu- ja tegevuskeskkonna edendamisele, s.h säästva ja atraktiivse linnaruumi ja liikuvuskeskkonna arendamisele;
* pealinnapiirkonna hajusa kasvu ja valglinnastumisega kaasnevate arenguprobleemide lahendamisele – intensiivseima valglinnastumise tõttu on eelkõige just pealinnapiirkonnas vaja keskenduda kompaktse linnaarengu ja mitmekeskuselise asustussüsteemi tugevdamisele koos pealinna „satelliitkeskuste“ teenuste ja ühenduste arendamisega ülejäänud linnapiirkonnaga;
* enam tasakaalustatud asustussüsteemi kujundamiseks on vaja rohkem panustada ka regiooni muude, pealinnapiirkonna kaugemas mõjualas paiknevate keskuste ja toimepiirkondade tugevdamisele. Nende toimepiirkondade ettevõtluse ja tööturu arendamisel on tähtis keskenduda sealse mitmekülgse ettevõtlusstruktuuri tugevdamisele ning tootmis-, teenindus- ja põllumajandusettevõtete lisandväärtuse kasvatamisele;
* rahvastiku vanuskoostise eripärade tõttu on pealinna lähitagamaal vaja arvestada pikemas perspektiivis kõikuva nõudlusega eri avalike teenuste lõikes;
* soodsa asendi eeliste tõttu Läänemere arenguvööndis on Põhja-Eesti arendusregiooni puhul eriline tähtsus ka toimepiirkondade ülepiiri sidustatuse ja koostöö tugevdamisel;
* väga tähtis on pöörata suuremat tähelepanu ka Põhja-Eesti regiooni ühisele turundamisele ühtse turismisihtpiirkonnana, aitamaks kasutada paremini Tallinna atraktiivsust välisturismi sihtkohana kogu regioonis ning meelitamaks turiste ja külastajaid enam Tallinnast väljapoole. Võimalusi selleks loob ka atraktiivsete puhke-, suvitus- ja rekreatsioonipiirkondade olemasolu ennekõike piirkonna rannikualal. Kõrge mereturismi potentsiaali tõttu on piirkonnas suurem vajadus ka väikesadamate arendamiseks;
* piirkonnaspetsiifiliste ressursside oskuslikumaks kasutuselevõtuks pealinnapiirkonnast väljaspool on oluline keskenduda teadmusmahukamatele ja uuenduslikele tegevusaladele intelligentsete hoonete ja keskkonnatehnoloogiate arendamisel ning põllumajandussaaduste ja ehitusmaterjalide tootmisel.

Nelja Valla Kogu tegevussuundi mõjutavad ka **liikmesomavalitsuste arengukavad.** **Harku** valla visiooniks on seatud heaolu kasvuks keskkonna loomine – kättesaadavad avalikud teenused, soodsad tingimused ettevõtluse ja kodanikuühiskonna arenguks. **Kiili** vald väärtustab haridust, kultuuri, ettevõtlikkust, ümbritsevat elukeskkonda ja maalähedust. Vajadust nähakse sotsiaalse taristu edasiseks arendamiseks, samuti identiteedi kujundamiseks. **Saku** vald väärtustab kaunist loodus- ja elukeskkonda, heakorrastatud alasid, keskkonnasõbralikku ettevõtlust jms. **Saue** vald soovib olla omanäoline ja parim vald Eestis, väärtustades ühtset ja tervliklikku kogukonda, valla kuvandit, usaldust ja turvatunnet ning oma elukohta.

**NVK strateegilisi arengusuundi kokku leppides tuleb muuhulgas lähtuda omavalitsuste arengukavades väljendatud soovidest, aitamaks neil eesmärke täita.**

# Majanduslikud tegurid

## Omavalitsuste rahalised vahendid

Tulumaksu laekumine elaniku kohta on Nelja Valla Kogu liikmesomavalitsustes järjepidevalt tõusnud, v.a majanduslanguse perioodil 2009–2010 (joonis 1). Laekumise tipphetk jäi enamasti aastasse 2008, aastaks 2013 ei olnud toonane tase veel taastunud.

Tulumaksu laekumine elaniku kohta ületab kõikide omavalitsuste puhul oluliselt Eesti ja ka maakonna keskmist (vastavalt 533 ja 641 eurot aastal 2013). NVK tegevuspiirkonna omavalitsuste näitajad on üksteisele sarnased, seega on nende tulubaas suhteliselt ühtlane.

Joonis 1. Tulumaksu laekumine elaniku kohta perioodil 2007–2013[[2]](#footnote-2)

Tulumaksu laekumises elaniku kohta erinevad NVK omavalitsused Eesti keskmisest märgatavalt, ületades seda oluliselt (joonis 2). Tulumaksu laekumise võtmes on edukaim Harku (64% Eesti keskmisest kõrgem), kuid ka kõik ülejäänud on heade näitajatega.

Joonis 2. Tulumaksu laekumine elaniku kohta võrreldes Eesti keskmisega aastal 2013; Eesti keskmine = 100%[[3]](#footnote-3)

NVK tegevuspiirkonna omavalitsuste põhitegevuste tulud on perioodil 2007-2013 silmapaistvalt kasvanud, kuigi vahepealne majanduslangus siingi mõju avaldas. Kiireima tulubaasi kasvuga (48%) on olnud Kiili vald, aeglaseimaga aga Saku (18%). Keskmiselt ületab NVK omavalitsuste tulubaasi kasv nii maakonna kui ka Eesti keskmist (tabel 1). Seega on NVK tegevuspiirkonna näol tegemist ühe kõige kiiremini areneva Eesti regiooniga.

Põhitegevuste tulude mahud on aga omavalitsuseti küllaltki erinevad. Kui Harku valla tulud põhitegevusest liginesid 2013. aastal 16 miljonile eurole, siis Kiili omad ületasid pisut viit miljonit. Saku ja Saue vallad on tulude mõistes suhteliselt sarnased.

Tabel 1. Omavalitsuste põhitegevuste tulud 2007–2013[[4]](#footnote-4)

|  |  |  |  |  |  |  |
| --- | --- | --- | --- | --- | --- | --- |
|  | | | | | **Muutus** | |
| **KOV** | **2007** | **2009** | **2011** | **2013** | **Arv** | **%** |
| Harku | 10 929 704 | 12 217 580 | 13 515 876 | 15 764 965 | 4 835 260 | 44 |
| Kiili | 3 422 843 | 4 016 612 | 4 324 125 | 5 074 916 | 1 652 073 | 48 |
| Saku | 8 442 487 | 8 229 589 | 8 850 010 | 9 975 346 | 1 532 858 | 18 |
| Saue | 7 302 593 | 7 940 409 | 8 948 916 | 10 295 278 | 2 992 685 | 41 |
| NVK | 30 097 628 | 32 404 190 | 35 638 926 | 41 110 505 | 11 012 877 | 37 |
| Harjumaa | 502 638 588 | 523 758 740 | 550 837 447 | 597 259 000 | 94 620 412 | 19 |
| Eesti | 1 184 384 904 | 1 194 348 918 | 1 225 358 629 | 1 331 988 752 | 147 603 848 | 12 |

Omavalitsuste netovõlakoormus on varieeruv: Kiili (aastal 2013 oli see 105%) ja Harku (73%) on oma laenuvõimekuse 2012. aasta seisuga ammendanud, ka teistel on see suhteliselt kõrge. Seega võib öelda, et kahel NVK omavalitsusel on uute laenude võtmise võimekus piiratud ja kahel mõistlikul tasemel (tabel 1).

Tabel 2. Omavalitsuste netovõlakoormus 2007–2013 protsentides[[5]](#footnote-5)

|  |  |  |  |  |  |  |  |
| --- | --- | --- | --- | --- | --- | --- | --- |
| **KOV** | **2007** | **2008** | **2009** | **2010** | **2011** | **2012** | **2013** |
| Harku | 54 | 61 | 58 | 53 | 43 | 36 | 73% |
| Kiili | 200 | 164 | 162 | 148 | 125 | 107 | 105% |
| Saku | 0 | 44 | 36 | 23 | 32 | 41 | 41% |
| Saue | 76 | 56 | 56 | 50 | 38 | 43 | 47% |
| Harjumaa | 35 | 44 | 58 | 55 | 48 | 44 | 46% |
| Eesti | 27 | 34 | 45 | 43 | 39 | 37 | 41% |

## Ettevõtluse üldiseloomustus

Harjumaal paiknevad enam kui pooled Eesti statistilisse profiili kuuluvad ettevõtted[[6]](#footnote-6) (lisa 1). Neist 3701 on registreeritud NVK tegevuspiirkonna omavalitsustesse. Kõik ettevõtlusvaldkonnad on esindatud. Ootuspäraselt tegutseb enim ettevõtteid hulgi- ja jaekaubanduse valdkonnas (740 ettevõtet). Küllalt suur on aga ka ettevõtete, mis tegutsevad kutse-, teadus- ja tehnikaalal (628), ehituses (434) ja töötlevas tööstuses (313), hulk.

Valdavalt on NVK tegevuspiirkonnas esindatud mikroettevõtted (tabel 3). Piirkonna seitsmest suurettevõttest paikneb 4 Saku ja 3 Saue vallas. Enam kui 50 töötajaga ettevõtteid pole Kiili vallas.

Tabel 3. Ettevõtted töötajate arvu alusel aastal 2013[[7]](#footnote-7)

|  |  |  |  |  |  |
| --- | --- | --- | --- | --- | --- |
| **KOV** | **Kokku** | **Vähem kui 10** | **10-49** | **50-249** | **250 ja enam** |
| Harku | 1 405 | 1 343 | 56 | 6 | 0 |
| Kiili | 463 | 448 | 15 | 0 | 0 |
| Saku | 904 | 832 | 57 | 11 | 4 |
| Saue | 929 | 870 | 48 | 8 | 3 |
| NVK | 3 701 | 3 493 | 176 | 25 | 7 |
| Harjumaa | 60 759 | 56 680 | 3 277 | 679 | 123 |
| Eesti | 112 760 | 105 659 | 5 793 | 1 126 | 182 |

Nii kogu Eestis, Harjumaal kui ka NVK tegevuspiirkonnas on majanduslikult aktiivsete ettevõtete[[8]](#footnote-8) arv perioodil 2007-2012 kasvanud (tabel 4), seejuures ei vähenenud ettevõtete arv ka majanduskriisi ajal. Suurimat aktiivsuse kasvu võib täheldada Kiilis (ligi kaks korda), aga ka teiste puhul on tõus olnud märkimisväärne.

Tabel 4. Majanduslikult aktiivsete ettevõtete arv[[9]](#footnote-9)

|  |  |  |  |  |  |  |  |
| --- | --- | --- | --- | --- | --- | --- | --- |
| **KOV** | **2007** | **2008** | **2009** | **2010** | **2011** | **2012** | **Muutus** |
| Harku | 678 | 702 | 742 | 858 | 949 | 1 045 | 516 / 97,5% |
| Kiili | 181 | 221 | 263 | 283 | 314 | 348 | 209 / 150,4% |
| Saku | 415 | 475 | 504 | 534 | 588 | 657 | 309 / 88,8% |
| Saue | 415 | 481 | 532 | 581 | 631 | 694 | 344 / 98,3% |
| NVK | 1 689 | 1 879 | 2 041 | 2 256 | 2 482 | 2 744 | 1378 / 100,9% |
| Harjumaa | 34 675 | 36 345 | 36 703 | 38 188 | 40 243 | 43 380 | 11834 / 37,5% |
| Eesti | 56 139 | 58 895 | 59 677 | 61 863 | 65 032 | 69 733 | 19028 / 37,5% |

Majanduslikult aktiivseid ettevõtteid 1000 elaniku kohta oli 2012. a enim Harku vallas (joonis 3). Kõikides piirkonna omavalitsustes ületab see näitaja Eesti keskmist (51 majanduslikult aktiivset ettevõtet 1000 elaniku kohta) märkimisväärselt. Seega on tegemist aktiivse ettevõtluspiirkonnaga riigis.

Joonis 3. Majanduslikult aktiivsed ettevõtted 1000 elaniku kohta aastal 2012[[10]](#footnote-10)

Tegevuspiirkonna keskmine brutokuupalk on Eesti keskmisest märgatavalt kõrgem (tabel 5). Kõrgeimat keskmist brutopalka teenisid 2013. a Harku elanikud (1243 eurot kuus), madalaimat Saku omad (1126 eurot kuus). Viimase seitsme aastaga on keskmine palk tõusnud veerandi võrra, jäädes Eesti keskmisele tõusule veidi alla, mis on ka kõrget palka arvestades ootuspärane. Seega teenivad NVK tegevuspiirkonna elanikud keskmisest kõrgemat palgatulu, seejuures on sissetulekute tase küllaltki võrdne.

Tabel 5. Keskmine brutokuupalk 2007-2013 eurodes[[11]](#footnote-11)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | **Muutus** | |
| **KOV** | **2007** | **2008** | **2009** | **2010** | **2011** | **2012** | **2013** | **EUR** | **%** |
| Harku | 1 026 | 1 158 | 1 104 | 1 086 | 1 124 | 1 185 | 1 243 | 217 | 21,2 |
| Kiili | 957 | 1 087 | 1 030 | 1 003 | 1 042 | 1 092 | 1 178 | 222 | 23,2 |
| Saku | 928 | 1 052 | 991 | 957 | 997 | 1 067 | 1 126 | 198 | 21,3 |
| Saue | 938 | 1 068 | 1 003 | 995 | 1 057 | 1 117 | 1 185 | 247 | 26,3 |
| Harjumaa | 801 | 909 | 873 | 862 | 893 | 946 | 1 005 | 204 | 25,5 |
| Eesti | 705 | 806 | 771 | 767 | 798 | 844 | 900 | 195 | 27,7 |

## Ettevõtlus omavalitsustes[[12]](#footnote-12)

**Harku** vallas tegutsevad ettevõtted peamiselt hulgi- ja jaekaubanduse, kutse-, teadus- ja tehnikaalade, ehituse ja töötleva tööstuse valdkonnas. Kokku on valda registreeritud 1405 statistilisse profiili kuuluvat ettevõtet. Ettevõtluse seisukohalt peetakse oluliseks Vääna-Jõesuu välja arendamist turismipiirkonnana ning soodsa ettevõtluskeskkonna kujundamist.

**Kiili** vallas domineerivad hulgi- ja jaekaubanduses, kutse-, teadus- ja tehnikaalal, ehituses ja töötlevas tööstuses tegutsevad ettevõtted. Kokku on valda registreeritud 463 statistilisse profiili kuuluvat ettevõtet. Ettevõtluskeskkonda soosib logistiliselt hea asukoht Tallinna lähedal. Peamiselt nähakse vajadust ettevõtluseks vajaliku taristu korrastamise ning tehnopargiks sobivate valmis taristuga kruntide järele.

**Saku** vallas on enim ettevõtteid registreeritud hulgi- ja jaekaubanduse valdkonda. Samuti on teistest oluliselt enam esindatud kutse-, teadus- ja tehnikaalane tegevus ning ehitus. Kokku on valda registreeritud 904 statistilisse profiili kuuluvat ettevõtet. Saku valla ettevõtluse arengut toetavaks teguriks on soodne geograafiline asend (Tallinna linna lähedus). Tänu heale ühistranspordi ühendusele valla keskusest Tallinna on võimalik vallaelanikel tööl käia pealinnas.

**Saue** vallas on peamised tegevusalad hulgi- ja jaekaubandus, kutse-, teadus- ja tehnikaalane tegevus, ehitus ja töötlev tööstus. Kokku on valda registreeritud 929 statistilisse profiili kuuluvat ettevõtet. Üldplaneeringus on ette nähtud mitu kompaktset tööstusparki ja tootmisala: Vatsla, Laagri, Harku, Alliku, Tallinna-Pärnu maantee ja Tallinna-Paldiski raudteejaama vaheline tootmisala, Koppelmaa, Ääsmäe, Kiia, Jõgisoo ja Tuula.

## Turism

Looduspärand on Harju maakonnas, s.h ka NVK tegevuspiirkonnas rikkalik. Maakonnal on ligi 160 km pikkune rannajoon, 74 saart ja laidu, millest suurimad on Naissaar ning Pakri saared. Maakonnas on 27 kaitseala, millest tuntuimad on Kõrvemaa, Pakri ja Türisalu maastikukaitsealad. Samuti jääb kolmandik Lahemaa Rahvuspargist Harjumaa territooriumile. Rannikuala on eriilmeline: levinud on nii pankrannik kui ka liivased mererannad. Kõrgeimad ja veerikkaimad joad Jägala ja Keila-Joa asuvad samuti Harjumaal.

Tallinna ümbruses asuvad mitmed RMK poolt hallatavad puhkealad, kus looduses liikujale on loodud head tingimused. Erinevaid matka- ja loodusradu on maakonnas enam kui 20.

Perspektiivseks turismiharuks on mereturism. Mitmetes maakonna sadamates võetakse vastu külalisaluseid. Sageli on aga mererannad välja arendamata, neis puudub vetelpääste ning teenindusettevõtted.

Oma asukohast tingituna on Harjumaa olnud Eestis toimunud oluliste ajalooliste sündmuste keskmes. Sellest tulenevalt leidub maakonnas ka ohtralt erinevaid kultuurimälestisi, millest arvukaima osa moodustavad arheoloogiamälestised. Silmapaistvateks näideteks on Rebala hilispronksiaegsed kivikirstkalmed, Jägala linnus, Padise klooster jpm. Peaaegu igas Harjumaa omavalitsuses on mõisaid ja kirikuid. Kokku on maakonnas u 150 mõisa, millest 30 on riikliku kaitse all. Kultuuripärandi osaks on ka kindlusrajatised, millest kõige esinduslikumad on Peeter Suure Merekindluse bastionid Tallinna ümbruses ja täiendavalt ehitatud I maailmasõja kaitserajatised.

Enim annab maakonnas aga tooni Tallinn oma arhitektuuri ja kultuurisündmustega. Seda näitab ka turismistatistika – Tallinnas majutuvad enam kui 90% Harjumaal majutatud turistidest (tabel 6).

Enim majutuvad Harjumaal Soome turistid, kellele järgnevad siseturistid ning reisijad Rootsist, Saksamaalt ja Venemaalt, seejuures on viimase kümne aasta jooksul Venemaalt saabunud külastajate arv mitmekordistunud. 2013. aastal oli maakonnas kokku 1 698 306 majutust (ilma Tallinnata 136 629), millest 1 253 801 majutust tehti seoses puhkusega, 404 450 seoses tööga, s.h 61 920 seoses osavõtuga koolitusest või konverentsist. 40 055 olid muud majutused. Võrreldes 2004. aastaga on majutuste arv maakonnas kasvanud 51,1% (ilma Tallinnata 121,3%) võrra. Viimase kümne aastaga on maakonda külastavate turistide arv kasvanud kiiremini, kui Tallinnat külastavate oma, jäädes viimasele arvuliselt siiski märkimisväärselt alla. Seejuures on oluliselt kasvanud siseturistide ja Venemaalt pärit reisijate arv.

Tabel 6. Harju maakonnas enim majutatud turistid 2004-2013[[13]](#footnote-13)

|  |  |  |  |  |  |
| --- | --- | --- | --- | --- | --- |
|  | **2004** | **2007** | **2010** | **2013** | **Muutus 2004-2013, %** |
| **Eesti kokku** | **1 922 126** | **2 343 044** | **2 401 763** | **2 980 865** | **55,1** |
| **Harju maakond, s.h Tallinn** | **1 124 314** | **1 240 812** | **1 358 068** | **1 698 306** | **51,1** |
| Siseturistid | 131 771 | 247 647 | 198 485 | 270 199 | 105,1 |
| Soome | 595 820 | 490 923 | 605 286 | 668 493 | 12,2 |
| Rootsi | 62 860 | 65 856 | 60 049 | 52 835 | -15,9 |
| Saksamaa | 57 396 | 56 239 | 58 463 | 71 720 | 25,0 |
| Venemaa | 33 098 | 41 479 | 105 167 | 211 185 | 538,1 |
| **Tallinn** | **1 062 579** | **1 140 764** | **1 289 372** | **1 561 677** | **47,0** |
| Siseturistid | 105 153 | 175 532 | 147 677 | 172 626 | 64,2 |
| Soome | 571 308 | 474 540 | 595 553 | 648 862 | 13,6 |
| Rootsi | 58 868 | 63 108 | 59 247 | 51 973 | -11,7 |
| Saksamaa | 56 429 | 55 358 | 57 827 | 70 781 | 25,4 |
| Venemaa | 32 352 | 40 716 | 103 151 | 204 232 | 531,3 |
| **Harju maakond, v.a Tallinn** | **61 735** | **100 048** | **68 696** | **136 629** | **121,3** |
| Siseturistid | 26 618 | 72 115 | 50 808 | 97 573 | 266,6 |
| Soome | 24 512 | 16 383 | 9 733 | 19 631 | -19,9 |
| Rootsi | 3 992 | 2 748 | 802 | 862 | -78,4 |
| Saksamaa | 967 | 881 | 636 | 939 | -2,9 |
| Venemaa | 746 | 763 | 2 016 | 6 953 | 832,0 |
| Ida-Virumaa | 70 754 | 114 533 | 125 451 | 166 760 | 135,7 |
| Lääne-Virumaa | 46 254 | 66 885 | 84 215 | 113 119 | 144,6 |
| Pärnumaa, s.h Pärnu | 240 110 | 268 237 | 257 719 | 295 190 | 22,9 |
| Tartumaa | 115 302 | 152 097 | 161 138 | 218 179 | 89,2 |
| Võrumaa | 25 935 | 48 459 | 34 398 | 46 485 | 79,2 |

Turismiportaali www.visitestonia.com andmetel on Harjumaal 2014. aasta neljanda kvartali seisuga kokku 151 majutus- ja 289 toitlustusteenust pakkuvat asutust, millest vastavalt 86 ja 252 asuvad Tallinnas. Võib eeldada, et kõik teenusepakkujad ei ole portaalis kajastatud, kuid üldiseks ülevaateks nendest andmetest piisab. Toitlustusasutustega on hästi varustatud Harku vald, teistes NVK piirkonna omavalitsustes on neid tagasihoidlikumalt. Küll aga on piirkonnas vähe majutusasutusi (tabel 7). Samas võib eeldada, et teenus on enamjaolt kättesaadav Tallinna baasil. Viimane tähendab aga, et enamasti ei jää turistid NVK tegevuspiirkonda ööbima.

Tabel 7. NVK tegevuspiirkonna majutus- ja toitlustuskohad[[14]](#footnote-14)

|  |  |  |
| --- | --- | --- |
| **KOV** | **Majutusasutused** | **Toitlustusasutused** |
| **Harku** | 1. - | 1. Seller 2. Baby Back 3. Lucca restoran 4. Tabasalu Osman 5. Mummi trahter 6. Kohvik Osvald 7. Kohvik Mango 8. Kohvik-pagariäri Rohujuur 9. Tabasalu SK kohvik 10. Manolete 11. Talka Grupp 12. Carmen Catering |
| **Kiili** | 1. - | 1. Javi Teenus 2. Jess Burger |
| **Saku** | 1. Hotell Getliin 2. Hotell Salzburg 3. Mootorrattamuuseumi külalistemaja 4. Saku Mõis | 1. Saku Mõis 2. Saku Pruulikoda 3. Fazer Amica 4. Pubi von Sackenmeck |
| **Saue** | 1. Saunaküla 2. Koru puhkemaja 3. Saunapunkt puhkemaja | 1. Hesburger 2. Hüüri Veski Trahter |

Portaali andmetel on Harjumaal kokku 184 aktiivse puhkuse pakkujat, neist NVK tegevuspiirkonnas asub 11. Olulisemaid turismiobjekte on maakonnas ligikaudu 300. NVK tegevuspiirkonnas on turismiatraktsioone suhteliselt vähe. Kõige rohkem objekte paikneb Harku valla territooriumil (tabel 8).

Kõige suurema turismipotentsiaaliga on NVK tegevuspiirkonnas Harku. Vallal on 22 km pikkune merepiir, millest suurem osa on kuni 30 m kõrgune pankrannik, kust avanevad suurepärased vaated. Lisaks asub Harkus ka mitu liivaranda, millest tuntuim on Vääna-Jõesuu.

Saku on kõige rohkem tuntud Saku Õlletehase poolest. Ka Saku mõis on teada kui mitmesuguste sündmuste korraldamise paik. Kiili ja Saue vallad turismisihtkohtadena tuntud ei ole.

Tabel 8. NVK tegevuspiirkonna turismiobjektid

|  |  |
| --- | --- |
| **KOV** | **Turismiobjektid** |
| **Harku** | 1. Vääna mõis 2. Vahiküla joastik 3. Türisalu pank 4. Rannamõisa kirik 5. Suurupi tuletornid 6. Harkujärve Püha Esimärter Stefanose kirik 7. Harku mõis 8. Muraste mõis 9. Kumna mõis 10. Peeter Suure merekindluse rajatised |
| **Kiili** | 1. Sausti mõis 2. Nabala mõis 3. Nabala vennastekoguduse palvemaja 4. Peeter Suure merekindluse rajatised |
| **Saku** | 1. Saku Pruulikoda 2. Kurtna Mootorrattamuuseum 3. Saku Mõis 4. Saku Õlletehas |
| **Saue** | 1. Hüüru mõis 2. Peeter Suure merekindluse rajatised 3. Kuristu talu miniloomaaed |


Turismiorganisatsioonide tegevus on Harjumaal killustunud. Tallinna linnal on piisavad ressursid turundustegevuste jaoks nii tööjõu kui ka rahaliste vahendite mõistes, maakonnal neid aga napib. Võimaluste piires on turismiinfot levitatud Tallinna turismiinfokeskuse kaudu, kuna maakonnas selline keskus puudub. Maakondlikus arenduskeskuses töötab turismikoordinaator, samuti on turismitegevuste arendamisse panustanud maavalitsus ja maakonnas tegutsevad Leader-tegevusgrupid. Süstemaatilist koostööd aga senini tehtud ei ole.

## Tööalane pendelränne

Tööalane pendelränne on tänapäeval elanike seisukohast tavaliseks muutunud, omavalitsusi mõjutab see seoses transpordi ja teede ning maksulaekumisega.

Pendelrännet uurides on võimalik mobiilpositsioneerimise abil määrata elukoha ja tööaja ankurpunktide arvud, nagu seda tehti regionaalses pendelrändeuuringus[[15]](#footnote-15). Enamasti on tööaja ankurpunktid (punktid, mis hõlmavad kõiki regulaarseid päevaseid tegevusi, s.h kooliskäimist) ülekaalus linnades ja elukohapunktid maapiirkondades.

Uuring näitab, et NVK tegevuspiirkonna omavalitsused on üldiselt enam elu- kui töökohaks. Seega töötab arvestatav osa inimestest väljaspool koduomavalitsust. Kõik NVK piirkonna omavalitsused on ühed suurimad elukoha ankurpunktidega vallad Eestis. Igapäevaselt pendeldab elu- ja töökoha vahel tuhandeid inimesi. Piirkonna vaieldamatu tõmbekeskus on Tallinn (joonis 4 ja tabel 22). Töötamine pealinnas ja elamine tagamaal mõjutab oluliselt ka NVK piirkonna elukorraldust – sageli täidab elukoht vaid magala rolli, millest tulenevalt ei ole kogukondadesisesed sidemed tugevad.



Joonis 4. Inimeste arvu erinevus Eesti omavalitsustes lähtuvalt elukoha ja tööaja ankurpunktide ülekaalust[[16]](#footnote-16)

Tabel 9. 20 omavalitsust, kus on elukoha ja tööaja ankurpunkti vahel liikujate arv suurim[[17]](#footnote-17)

|  |  |  |
| --- | --- | --- |
| **Elukoha ankurpunkti omavalitsus** | **Tööaja ankurpunkti omavalitsus** | **Inimesi** |
| Viimsi vald | Tallinna linn | 10 270 |
| *Harku vald* | *Tallinna linn* | *9413* |
| Rae vald | Tallinna linn | 8118 |
| Kohtla-Järve linn | Jõhvi vald | 6491 |
| Tallinna linn | Rae vald | 5954 |
| *Saue vald* | *Tallinna linn* | *5737* |
| Tallinna linn | Viimsi vald | 4358 |
| Tallinna linn | Maardu linn | 4218 |
| Maardu linn | Tallinna linn | 4030 |
| Jõelähtme vald | Tallinna linn | 3854 |
| *Saku vald* | *Tallinna linn* | *3831* |
| Jõhvi vald | Kohtla-Järve linn | 3680 |
| Tallinna linn | Saue vald | 3570 |
| Tallinna linn | Harku vald | 3540 |
| Tartu vald | Tartu linn | 3112 |
| Saue linn | Tallinna linn | 2999 |
| Ülenurme vald | Tartu linn | 2991 |
| *Kiili vald* | *Tallinna linn* | *2906* |
| Kohila vald | Tallinna linn | 2553 |
| Kuusalu vald | Tallinna linn | 2517 |

## Töötus

Hinnates NVK tegevuspiirkonna majandust töötute osakaalu[[18]](#footnote-18) ja absoluutnumbrite põhjal, võib omavalitsuste, Harju maakonna ja kogu Eesti puhul täheldada sarnast mustrit (joonis 5 ja lisa 2). Alates 2009. aastast suurenes töötute osakaal tööealise elanikkonna hulgas silmapaistvalt, alustades seejärel järkjärgulist vähenemist. Kõige teravamalt tabas tööpuudus Saue valda (2009. a oli 8,2% tööealisest elanikkonnast töötud), kõige vähem Kiili valda (6%). Keskmiselt on piirkonna töötute osakaal jäänud alla maakonna ja Eesti keskmist.

Absoluutnumbrites oli piirkonnas 2014. a teise kvartali alguses kokku 572 töötut. Seega saab üldistatult väita, et NVK tegevuspiirkonnas on vaba tööjõudu vähe. Samas on pealinna lähedusest tulenevalt võimalik seda mujalt sisse tuua.

Joonis 5. Registreeritud töötute osakaal vanusegrupist 19-64[[19]](#footnote-19)

# Sotsiaalsed tegurid

## Rahvastik

Rahvastikuregistri andmete kohaselt on viimase kümne aasta jooksul NVK tegevuspiirkonna elanike arv märkimisväärselt kasvanud (joonis 6). Kui 2005. aastal elas piirkonnas ligi 26 000 inimest, siis 2014. a alguseks oli elanike arv kasvanud peaaegu 11 000 inimese ehk 41,9% võrra.

Statistikaameti andmete kohaselt on NVK tegevuspiirkonna elanike arv samuti olulisel määral kasvanud (ligi 11 000 inimese võrra). Samuti ilmneb, et kaks andmestikku on üksteisest mõnevõrra erinevad.

Joonis 6. NVK tegevuspiirkonna rahvastiku dünaamika perioodil 2005-2014[[20]](#footnote-20)

Statistikaameti ja Rahvastikuregistri andmed on mõnevõrra erinevad, kuna esimene võtab arvesse üleriigilist rahva- ja eluruumide loendust (viimane toimus 2011. a) ja teine tugineb sissekirjutusele. Kuivõrd Leader-tegevuspiirkondade puhul võetakse arvesse Statistikaameti andmeid, on elanike arvude võrdlemine asjakohane. Allikate kõrvutamine näitab, millistes omavalitsustes on suurem Rahvastikuregistris registreeritute arv (vahe < 0) ja millistes rahvaloenduse arv (vahe > 0).

Summaarselt saab öelda, et erinevus on 9,1% Statistikaameti kasuks, mis viitab asjaolule, et NVK tegevuspiirkonnas elab tegelikkuses rohkem inimesi, kui sinna on registreeritud (tabel 10). Suurim erinevus on Kiili, väikseim Saku valla puhul. Seega võib väita, et teatud osa Tallinna (või ka mõnesse muusse omavalitsusse) registreeritud inimestest elab tegelikult NVK piirkonna valdades.

Tabel 10. Rahvastikuregistri ja Statistikaameti andmete erinevus rahvaarvu osas 01.01.2014 seisuga

|  |  |  |  |  |
| --- | --- | --- | --- | --- |
|  | | | **Erinevus** | |
| **KOV** | **Statistikaamet** | **Rahvastikuregister** | **Arv** | **%** |
| Harku | 14 360 | 13 021 | 1 339 | 10,3 |
| Kiili | 5 146 | 4 587 | 559 | 12,2 |
| Saku | 9 783 | 9 202 | 581 | 6,3 |
| Saue | 10 745 | 9 897 | 848 | 8,6 |
| NVK | 40 034 | 36 707 | 3 327 | 9,1 |
| Harjumaa | 572 103 | 582 377 | -10 274 | -1,8 |
| Eesti | 1 315 819 | 1 354 670 | -38 851 | -2,9 |

Vaadeldes NVK tegevuspiirkonna elanikkonna suurenemist omavalitsuseti, on näha, et nii Rahvastikuregistri kui ka Statistikaameti andmete kohaselt on kõige kiirema kasvuga olnud Harku vald, kuhu on viimase dekaadi jooksul lisandunud üle 5000 inimese (tabel 11). Kõige aeglasema elanikkonna juurdekasvuga on olnud Saku vald, kuid ka siin ületab kasvutempo maakonna keskmist. Kogu Eesti elanikkond on mõlemale andmestikule tuginedes olnud pidevas langustrendis.

Tabel 11. NVK tegevuspiirkonna omavalitsuste rahvaarvu muutus viimase kümne aasta jooksul Rahvastikuregistri ja Statistikaameti võrdluses[[21]](#footnote-21)

|  |  |  |  |  |
| --- | --- | --- | --- | --- |
|  | **Rahvastikuregister** | | **Muutus** | |
| **KOV** | **2005** | **2014** | **Arv** | **%** |
| Harku | 7 750 | 13 021 | 5 271 | 68,0 |
| Kiili | 2 842 | 4 587 | 1 745 | 61,4 |
| Saku | 7 713 | 9 202 | 1 489 | 19,3 |
| Saue | 7 569 | 9 897 | 2 328 | 30,8 |
| NVK | 25 874 | 36 707 | 10 833 | 41,9 |
| Harjumaa | 527 814 | 582 377 | 54 563 | 10,3 |
| Eesti | 1 370 224 | 1 354 670 | -15 554 | -1,1 |
|  | **Statistikaamet** | | **Muutus** | |
| **KOV** | **2005** | **2014** | **Arv** | **%** |
| Harku | 9 120 | 14 360 | 5 240 | 57,5 |
| Kiili | 3 290 | 5 146 | 1 856 | 56,4 |
| Saku | 8 680 | 9 783 | 1 103 | 12,7 |
| Saue | 8 270 | 10 745 | 2 475 | 29,9 |
| NVK | 29 360 | 40 034 | 10 674 | 36,4 |
| Harjumaa | 540 730 | 572 103 | 31 373 | 5,8 |
| Eesti | 1 358 850 | 1 315 819 | -43 031 | -3,2 |

Viimase kolme-nelja aasta jooksul on NVK tegevuspiirkonda lisandunud elanikke tagasihoidlikult. Viimase aasta jooksul on Harkus, Kiilis ja Saues registreeritud elanike arv isegi pisut kahanenud (joonis 7 ja lisa 3). Kirjeldatud dünaamikat võib ühelt poolt põhjendada majanduse tsüklilisusega ja teisalt Tallinna linna poolt pakutavate teenustega. Majanduskasvu perioodil liikusid paljud – eelkõige nooremad pered – paremat elukeskkonda otsides pealinna lähitagamaale. Pealinna elanikkond on aga viimasel paaril aastal märkimisväärselt kasvanud, mida on tõenäoliselt mõjutanud otsus kehtestada linnaelanikele alates 01.01.2013 ühistranspordis tasuta sõidu õigus. See võib olla ka üks põhjuseid, miks NVK piirkonna omavalitsuse registreeritud elanike arv on aastatel 2013-2014 vähenenud.

Joonis 7. NVK tegevuspiirkonna omavalitsuste rahvaarvu muutus viimase kümne aasta jooksul[[22]](#footnote-22)

Vaadeldes eraldi nelja peamist vanuserühma[[23]](#footnote-23), saab välja tuua järgmist (lisa 3):

* **kuni 6aastaste rühm** on viimase kümne aasta jooksul NVK tegevuspiirkonnas kahekordistunud – lisandunud on 2105 last (suurenemine 95,4% võrra; Eestis keskmiselt 18,7%). Seejuures on rühma kasv olnud väikseim Sakus (62,2%) ja suurim Harkus (125,7%). Vanuserühma osakaal elanike koguarvust on Eesti keskmisest suurem (vastavalt 11,7% ja 7,8%), olles kümne aasta taguse ajaga võrreldes keskmiselt paari protsendi võrra kasvanud. See trend peegeldub selgelt viimaste aastate suurenenud nõudluses lasteaiakohtade järele;
* **7–18aastaste rühm** on erinevalt Eesti keskmisest (-26,2%) viimase kümne aasta jooksul samuti kasvanud (1040 lapse ehk 22,7% võrra). Seejuures on vanuserühm kogu perioodi vältel järk-järgult suurenenud. Vanuserühma osakaal elanike koguarvus on keskmiselt 15,3%, ületades seejuures ka Eesti keskmist näitajat (11,3%). Vanuserühma arvust tulenevalt on kasvanud nõudlus koolikohtade järele;
* **19–64aastaste** arv on NVK tegevuspiirkonnas viimase kümne aasta jooksul kasvanud keskmiselt 39,6% ehk 6430 inimese võrra (Eesti keskmine näitaja on 0,6%). Enim on tööealiste rühm suurenenud Harkus (64,3%), kuid ka mujal on kasv olnud märkimisväärne. Tööealise elanikkonna osatähtsus kogu elanikkonnas on ligikaudu ühe protsendi võrra Eesti keskmisest näitajast väiksem (vastavalt 61,8% ja 63%). Rühma osakaal on viimase kümne aasta jooksul veidi kahanenud. Kokkuvõttes on senini maksumaksjate hulk tegevuspiirkonnas järjepanu kasvanud, kuid nende osatähtsus on pigem vähenenud;
* **üle 65aastaste rühm** on linnapiirkonnas 44,1% ehk 1258 inimese võrra kasvanud (Eesti keskmine näitaja on 7,8%). Suurim on kasv olnud Harkus (72,9%) ja väikseim Sakus (29,8%). Vanuserühma kasv on oluline pigem kauges perspektiivis, mil elanikkonna vananemisest tulenevalt suureneb nõudlus vastavate teenuste järele.

Perioodil 2007–2013 on loomulik iive olnud NVK tegevuspiirkonnas positiivne (joonis 8). Sündimuse kõrghetk oli aastal 2010, mil piirkonnas sündis kokku 614 last, pärast seda on sündimus järjepidevalt kahanenud, ulatudes 2013. aastal 498 apseni. Samasugune muutus peegeldub ka loomulikus iibes – võrreldes 2010. aastaga (+394) oli see näitaja 2013. aastaks märkimisväärselt vähenenud (+236). Surmade arv on sündide omast siiski olnud märgatavalt väiksem kõikides omavalitsustes.

Teistest omavalitsustest eristub selgelt Harku vald, kus loomulik iive on olnud läbivalt suur (aastakeskmine 138). Teiste omavalitsuste puhul on loomulik juurdekasv olnud madalam – Kiilis 42, Sakus 47 ja Saues 71 last keskmiselt aastas.

Joonis 8. Sünnid, surmad ja loomulik iive 2007–2013[[24]](#footnote-24)

Tähelepanu väärib asjaolu, et loomulik iive on keskmiselt moodustanud rahvastiku juurdekasvust väiksema osa, suurem on tulnud sisserändest (tabel 12). Eriti torkavab suure sisserände osakaaluga silma Harku vald.

Sisserände tipphetk oli aastal 2010, sellest alates on rändajate hulk kahanenud. On näha, et NVK tegevuspiirkonna omavalitsustes on tulenevalt loomuliku iibe ja sisserände vähenemisest elanikkonna kiire kasv järsult pidurdunud.

Tabel 12. Ränne 2007-2013[[25]](#footnote-25)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KOV** | **2007** | **2008** | **2009** | **2010** | **2011** | **2012** | **2013** | **Keskmine** |
| Harku | 737 | 549 | 518 | 458 | 337 | 118 | -161 | 365 |
| Kiili | 308 | 178 | 61 | 77 | 59 | 17 | -19 | 97 |
| Saku | 208 | 204 | 145 | 19 | 81 | 49 | -24 | 97 |
| Saue | 394 | 280 | 171 | 403 | 156 | 66 | -80 | 199 |
| NVK | 1647 | 1211 | 895 | 957 | 633 | 250 | -284 | 758 |

Summaarse sündimuskordaja[[26]](#footnote-26) maksimaalsed väärtused jäävad aastasse 2010 (tabel 13). Seejärel on need kõikide NVK piirkonna omavalitsuste puhul vähenenud, ületades 2013. aastal taastoote taset (kordaja väärtus vähemalt 2,1) Harku ja Saue puhul. Selline olukord tähendab, et sisemiselt (ilma sisserännet arvestamata) on pikemas plaanis jätkusuutlikud üksnes Harku ja Saue vallad. Viimase puhul asetseb näitaja taastoote piiril, Saku ning Kiili on aga langenud alla selle.

Tabel 13. Summaarne sündimuskordaja 2007–2013

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **Keskmine** |
| Harku | 2,31 | 2,80 | 2,94 | 3,01 | 2,51 | 2,37 | 2,51 | 2,63 |
| Kiili | 1,91 | 2,77 | 3,03 | 2,71 | 2,06 | 2,23 | 1,59 | 2,33 |
| Saku | 1,68 | 1,78 | 1,89 | 2,34 | 1,51 | 2,11 | 2,02 | 1,90 |
| Saue | 2,02 | 2,38 | 2,44 | 2,50 | 2,12 | 2,09 | 2,10 | 2,24 |

Demograafiline tööturusurveindeks[[27]](#footnote-27) on NVK tegevuspiirkonna omavalitsustes reeglina kasvanud (tabel 14). Üheks võimalikuks põhjuseks on asjaolu, et valglinnastujad on eelkõige lastega pered. Saku vallas oli kõnealune näitaja 2013. aastal 1,34, ülejäänutel aga üle 1,5, mis ületab Eesti keskmist näitajat (0,76) kaks korda. Seega on NVK tegevuspiirkonna omavalitsused keskmisest märgatavalt jätkusuutlikuma vanusstruktuuriga.

Tabel 14. Demograafiline tööturusurveindeks omavalitsustes[[28]](#footnote-28)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2004** | **2005** | **2006** | **2007** | **2008** | **2009** | **2010** | **2011** | **2012** | ***2013*** | **2004–2012** |
| Harku | 1,27 | 1,28 | 1,24 | 1,22 | 1,30 | 1,35 | 1,37 | 1,33 | 1,33 | *1,58* | 0,06 |
| Kiili | 1,54 | 1,44 | 1,37 | 1,28 | 1,27 | 1,24 | 1,28 | 1,30 | 1,39 | *1,85* | -0,15 |
| Saku | 1,31 | 1,21 | 1,14 | 1,12 | 1,08 | 1,11 | 1,13 | 1,12 | 1,17 | *1,34* | -0,14 |
| Saue | 1,11 | 1,05 | 1,03 | 1,10 | 1,13 | 1,19 | 1,23 | 1,33 | 1,37 | *1,52* | 0,26 |
| Harjumaa | 0,93 | 0,89 | 0,85 | 0,84 | 0,81 | 0,79 | 0,79 | 0,78 | 0,81 | 0,81 | -0,12 |
| Eesti | 1,02 | 0,96 | 0,91 | 0,88 | 0,84 | 0,81 | 0,79 | 0,77 | 0,76 | 0,76 | -0,26 |

NVK tegevuspiirkonna rahvastikupüramiid viitab, et lähiajal jääb regiooni elanikkonna pealekasv suure tõenäosusega oluliselt väiksemaks (nagu ka mujal Eestis), kuna sünnitusikka on jõudnud 1990. aastate alguses sündinud, keda on 1980. aastatel sündinutest palju vähem (joonis 9).

Veelgi väiksem on 1990. aastate lõpus sündinute hulk. Seega väheneb ka teatud sisserände jätkumise korral sündide arv märkimisväärselt 5-10 aasta pärast, kui sünnituseas naisi on praegusest oluliselt vähem.

Praegused nooremad vanuserühmad (3-6aastased) on piirkonnas küll taas arvukamad, kuid siiski mõnevõrra väiksemad kui 30aastaste rühm. Püramiidi alumine osa viitab aga sündide vähenemisele viimase kolme aasta jooksul. Samuti suureneb tulevikus vanemaealiste inimeste hulk, kuna vanuserühm 55–65 on küllaltki arvukas. Püramiid tervikuna viitab lähiaastatel toimuvatele muudatustele – väiksemale nõudlusele lasteaiakohtade ja suuremale nõudlusele koolikohtade järele ning eakate vanuserühma suurenemisele.

Joonis 9. NVK tegevuspiirkonna rahvastikupüramiid seisuga 1.01.2014[[29]](#footnote-29)

NVK tegevuspiirkonna omavalitsustele on 2014. a alguse seisuga koostatud ka rahvastikuprognoos[[30]](#footnote-30). Prognoos põhineb Rahvastikuregistri andmebaasis 2014. aasta 1. jaanuari seisuga fikseeritud rahvastiku soolisel ja vanuselisel jaotusel Harku, Kiili, Saku ja Saue valdades ning andmekogu sündimus- ja suremusandmetel.

Prognoosi väljundiks on kaks stsenaariumit, millel on järgmised eeldused:

* **baasstsenaarium** – rändeprotsessidega ei ole arvestatud ehk stsenaarium iseloomustab rahvastiku sisemist taastevõimet. Sündimuse aluseks on omavalitsusüksuste aastate 2007-2013 keskmine summaarne sündimuskordaja (varieerub vahemikus 1,37–2,70 last fertiilses eas naise kohta (taastootetasemeks loetakse 2,1), mis jääb omavalitsustes samale tasemele kogu prognoosiperioodiks. Suremuse puhul on aluseks Harju maakonna meeste ja naiste elada jäänud aastate arv sünnihetkel aastal 2012/2013 (vastavalt 73 ja 82 eluaastat). Elada jäänud aastate arv sünnimomendil jääb muutumatuks prognoosiperioodi lõpuni;
* **trendistsenaarium** – arvestatud on perioodil 2007-2013 toimunud sooliselt ja vanuseliselt diferentseeritud rändekäitumise jätkumisega aastani 2021 omavalitsusüksuste kaupa. Seejuures vastavalt keskmisele trendile on 60% rändes osalejatest naised ja 40% mehed. Seejärel tasakaalustuvad sisseränne ja väljaränne aastaks 2028.

Arvestades, et kuni 16aastasel perioodil mõjutab rahvastiku arengut peamiselt ränne, siis see, milliseks reaalsuses kujuneb NVK tegevuspiirkonna rahvastiku dünaamika järgnevatel aastatel, sõltub eelkõige majanduse arengust ning riiklikul ja kohalikul tasandil kohandatavate meetmete suutlikkusest mõjutada rändetrende. Arvestades väliskeskkonna muutlikkust, ei ole eraldi kõige tõenäolisema stsenaariumi konstrueerimine asjakohane, kuna trendistsenaarium võimaliku positiivse ja baasstsenaarium võimaliku negatiivse rahvastikuarenguna näitavad ära toimuvate protsesside iseloomu ja võimaliku ulatuse.

Baasstsenaariumi kohaselt suureneb NVK tegevuspiirkonna rahvaarv järk-järgult, kuid tõus ei ole järsk (joonis 10). Stsenaariumi kohaselt jõuab piirkonna elanike arv aastaks 2050 u 42 000 inimeseni (kasv võrreldes tänasega u 5500 inimest).

Trendistsenaariumi kohaselt suureneb piirkonna elanike arv järgneva 10 aasta jooksul silmapaistvalt, jõudes 2025. aastaks ligi 49 000 inimeseni. Seejärel jätkab rahvaarv aeglasemas temps kasvamist. Aastaks 2050 võiks trendistsenaariumi kohaselt NVK tegevuspiirkonnas elada kuni 56 000 inimest. See aga eeldaks, et sisseränne suureneks jõudsalt, mis tänast seisu vaadates ei ole väga tõenäoline.

**Joonis 10.** NVK tegevuspiirkonna rahvastikuprognoos baas- ja trendistsenaariumi järgi[[31]](#footnote-31)

NVK tegevuspiirkonna noorim vanuserühm (0-6) hakkab baasstsenaariumi kohaselt vähenema (joonis 11). Stsenaariumikohaselt on 2025. aastaks vanuserühm praegusega võrreldes u 1000 lapse võrra väiksem (-24%). Alates 2030. aastast hakkab vanusegrupp taas kasvama, jõudes 2041. aastaks praegusega umbkaudu samale tasemele (4200 last). Seejärel hakkab laste arv taaskord tasapisi vähenema, jõudes aastaks 2050 ligikaudu 4000 lapseni.

Trendistsenaariumi järgi laste arv lähematel aastatel mõnevõrra väheneb, hakates seejärel jõudsalt kasvama, jõudes aastaks 2025 ligikaudu 5200 lapseni. Sealt edasi hakkab aga nende arv taas kahanema. Aastaks 2050 võib NVK tegevuspiirkonnas olla kuni 4200 last (tänane seis).

Oluline on märkida, et vanuserühm 0-6 väheneb lähematel aastatel mõlema stsenaariumi järgi igal juhul. See tähendab, et tänane lasteaiakohtade puudus võib ühel hetkel nende ülejäägiks muutuda.

Joonis 11. Vanusegrupi 0-6 prognoos baas- ja trendistsenaariumi järgi NVK tegevuspiirkonnas

NVK tegevuspiirkonna kooliealiste vanuserühm (7-18) seevastu suureneb järgnevatel aastatel mõlema stsenaariumi kohaselt märkimisväärselt. Baasstsenaariumi kohaselt saavutab vanusegrupp oma suuruse tipu aastal 2022, mil noorte arv on u 7200 (suurenemine võrreldes tänasega u 1500 inimese võrra). Trendistsenaariumi järgi jätkab kooliealiste grupp kasvamist kuni aastani 2034, mil selle suuruseks on u 8500 noort (suurenemine võrreldes tänasega u 3000 inimese võrra). Aastal 2050 on NVK tegevuspiirkonnas mõlema stsenaariumi järgi u 7000 noort. Seega on tegevuspiirkonnas igal juhul vajalik ette näha noorte vaba aja veetmise võimalusi.

Joonis 12. Vanusegrupi 7-18 prognoos baas- ja trendistsenaariumi järgi NVK tegevuspiirkonnas

Tööealiste vanuserühm (19-64) püsib baasstsenaariumi järgi järgneva 10 aasta jooksul stabiilne, kasvades seejärel veidi ning hakates aastast 2032 vähenema (joonis 13). Aastaks 2050 võiks NVK tegevuspiirkonnas baasstsenaariumi järgi olla kuni 21 500 inimest.

Trendistsenaariumi järgi suureneb tööealiste vanusegrupp oluliselt, jõudes aastaks 2034 kõrgeimale tasemele (ligi 31 300 inimeseni). Seejärel inimeste arv veidi väheneb ning stabiliseerub, jõudes aastaks 2050 u 31 000 elanikuni.

Joonis 13. Vanusegrupi 19-64 prognoos baas- ja trendistsenaariumi järgi NVK tegevuspiirkonnas

Vanemaealiste rühm suureneb mõlema stsenaariumi kohaselt praeguselt u 4100 inimeselt 2050. aastaks u 9800 inimeseni (kasv u 5700 inimest) baasstsenaariumi ja u 14 000 inimeseni (kasv u 10 000 inimest) trendistsenaariumi järgi. Seega on perspektiivis igal juhul teemaks vajalike teenuste kättesaadavuse pakkumine eakamale elanikkonnale.

Joonis 14. Vanusegrupi 65-80+ prognoos baas- ja trendistsenaariumi järgi NVK tegevuspiirkonnas

## Haridus

Õppeaastal 2013/2014 käis NVK tegevuspiirkonna lasteaedades kokku ligi 2500 last (tabel 15). Seejuures käis valdav enamus neist munitsipaallasteaedades. Üksnes Saue vallas tegutseb kaks eralasteaeda, kus käib kokku u 80 last.

Tabel 15. Alushariduse kättesaadavus õppeaastal 2013/2014[[32]](#footnote-32)

|  |  |  |  |  |  |
| --- | --- | --- | --- | --- | --- |
| **KOV** | **Lapsi munitsipaal-lasteaedades** | **Munitsipaal­lasteaedu** | **Lapsi eralaste-aedades** | **Eralasteaedu** | **Kokku** |
| Harku | 862 | 7 |  |  | 862 |
| Kiili | 306 | 1 |  |  | 306 |
| Saku | 643 | 3 |  |  | 643 |
| Saue | 600 | 3 | 81 | 2 | 681 |
| Kokku | 2 411 | 14 | 81 | 2 | 2 492 |

Võrreldes munitsipaallasteaedades käivate laste arvu vanuserühma koguarvuga, on näha, et lasteaiakoht on u 63% lastest (tabel 16). Kui võtta arvesse ka eralasteaiad, on kohti 65%. Optimaalseks võiks pidada lasteaiakoha olemasolu 75% lastest, s.o u 2892 kohta (tegelikkuses soovib kohta keskmiselt u 50% sõimeealistest ning 80% nn aiaealistest lastest, ülejäänud eelistavad muid lahendusi). Arvestades, et munitsipaalkohti on praegu u 2400, on NVK tegevuspiirkonnas puudu u 480 munitsipaallasteaiakohta. Teadaolevalt lõpevad 2016. aastal Kiili vallal lepingud Uuesalus lasteaia filiaali pidamiseks ja moodullasteaedade rentimiseks, millega väheneb lasteaiakohtade arv 42 võrra.

Uue kohtade loomisel tuleb aga arvesse võtta, et noorem vanusegrupp hakkab tulevikus vähenema. Ka suure sisserände stsenaariumi rakendumisel ei kasvaks lähima 5-7 aasta jooksul nõudlus lasteaiakohtade järele.

Tabel 16. Lasteaiakohtade olemasolu 1,5-7aastastele lastele omavalitsuste kaupa 2014. a

|  |  |  |  |  |  |  |  |
| --- | --- | --- | --- | --- | --- | --- | --- |
| **KOV** | **1,5-7aastaseid lapsi[[33]](#footnote-33)** | **Lapsi munitsipaal-lasteaedades** | **Suhe** | **Munitsipaal + era** | **Suhe** | **Kohtade teoreetiline vajadus (75%)** | **Puudujääk munitsipaal­lasteaias[[34]](#footnote-34)** |
| Harku | 1 432 | 862 | 60% | 862 | 60% | 1 074 | 212 |
| Kiili | 445 | 306 | 69% | 306 | 69% | 334 | 28 |
| Saku | 908 | 643 | 71% | 643 | 71% | 681 | 38 |
| Saue | 1 071 | 600 | 56% | 681 | 64% | 803 | 203 |
| **Kokku** | **3 856** | **2 411** | **63%** | **2 492** | **65%** | **2 892** | **481** |

7-18aastaste laste ja noorte arv arv on viimase 10 aasta jooksul erinevalt Eesti keskmisest tublisti kasvanud (enam kui 1000 inimese võrra). Sama peegeldub ka õpilaste arvudes: kui õppeaastal 2005-/2006 käis NVK tegevuspiirkonna üldhariduskoolides kokku 2745 õpilast, siis õppeaastaks 2013/2014 oli see kasvanud 3777 inimeseni (kasv 1032 õpilase ehk 37,6% võrra).

Võrreldes vanuserühma suurust, arvestamata kogu õpilaste arvu linnapiirkonna koolides ning piirkonnavälist õpilasrännet, on näha, et koolikohtade arv vastab 71 protsendile vanuserühma suurusest. Tabelist on näha, et Harku ja Saue vallas on vanuserühma kuuluvaid lapsi märksa enam kui seal koolis käivaid lapsi. See viitab kohapealsete kohtade puudujäägile. On selge, et lünga täidab peamiselt Tallinn, mis on eelkõige gümnaasiumihariduse puhul kõigile tagamaa omavalitsustele selge tõmbekeskus.

Tabel 17. Üldhariduse olukord õppeaastal 2013/2014

|  |  |  |  |  |  |
| --- | --- | --- | --- | --- | --- |
| **KOV** | **Koole[[35]](#footnote-35)** | **7–18aastaseid lapsi[[36]](#footnote-36)** | **Põhikooli-õpilasi[[37]](#footnote-37)** | **Gümnaasiumi-õpilasi[[38]](#footnote-38)** | **Kokku** |
| Harku | 5 | 1 984 | 1 171 | 108 | 1 279 |
| Kiili | 1 | 770 | 544 | 51 | 595 |
| Saku | 3 | 1 383 | 991 | 112 | 1 103 |
| Saue | 3 | 1 477 | 800 |  | 800 |
| **Kokku** | **12** | **5 614** | **3 506** | **271** | **3 777** |

Rahvastikuprognoosi kohaselt suureneb kooliõpilaste arv järgneval kümnendil igal juhul kõigis omavalitsustes enam kui 20%, püsides sellel tasemel kuni 2035. aastani. Eelkõige tähendab see suurt survet kodulähedastele põhikoolidele kiirelt kasvanud lähiomavalitsustes.

Huvikoole oli NVK tegevuspiirkonnas õppeaastal 2013/2014 kokku 11, kus õppis 2090 õpilast 134 õppekaval (tabel 18). Enim huvikoole on Harkus, samas on õpilaste hulk kõige suurem Saue vallas. Kiilis ja Sakus on aga vaid vastavalt üks ja kaks huvikooli, samuti on õpilaste arv pigem tagasihoidlik. Seega on NVK omavalitsuste lastele ja noortele oluline Tallinna huvikoolide kättesaadavus. Samuti tuleb tähelepanu pöörata ka kohapealsete vaba aja veetmise võimaluste laiendamisele, kuna pealinn ei suuda tõenäoliselt kasvavat noorte hulka ära teenindada.

Tabel 18. Huvihariduse pakkumine omavalitsustes õppeaastal 2013/2014[[39]](#footnote-39)

|  |  |  |  |
| --- | --- | --- | --- |
| **KOV** | **Huvikoole[[40]](#footnote-40)** | **Õpilasi** | **Õppekavasid** |
| Harku | 5 | 465 | 35 |
| Kiili | 1 | 252 | 24 |
| Saku | 2 | 152 | 20 |
| Saue | 3 | 1 221 | 55 |
| **Kokku** | **11** | **2 090** | **134** |

## Sotsiaalteenused

Sotsiaalvaldkonnas on võimalik määratleda 12 peamist teenust: lastekaitse, sotsiaalnõustamine, koduteenused, eluasemeteenused, hooldamine perekonnas, asenduskoduteenus, hooldamine hoolekandeasutuses, laste hoolekanne, puuetega isikute sotsiaalhoolekanne, eakate sotsiaalhoolekanne, vältimatu sotsiaalabi korraldamine ja täisealise isiku hooldus.

NVK piirkonna omavalitsused osutavad suuremat osa sotsiaalteenustest, pakutavate teenuste ulatus ja kättesaadavus on võrdlemisi optimaalsed. Küll aga on vajadus teenuste arendamise, s.h uute hooldekodukohtade loomise ja puuetega inimestele suunatud teenuste järele. Samuti on omavalitsuste arengukavade kohaselt sagedane probleem ruumikitsikus, mis tulevikus vanemaealise elanikkonna kasvu tõttu pigem suureneb.

**Peamised küsimused omavalitsustes[[41]](#footnote-41)**

**Harku** vallas ei ole hooldekodu. Teenust ostetakse küll sisse, kuid vajadus on vallas suur. Samuti puudub sotsiaalkeskus, mille kaudu pakkuda elanikele sotsiaalteenuseid ning korraldada puudega laste päevahoidu. Vallas puudub ka kodutute varjupaik ning laste ja emade varjupaiga teenus.

**Kiili** vallas on sotsiaalseks probleemiks kärgpered – aina enam lahendab kohus nt laste hooldusõiguse ja elukoha otsustusõiguse küsimusi, kaasates sellesse ka kohaliku omavalitsuse. Seoses õpilaste arvu pideva kasvuga on suurenenud ka erivajadustega õpilaste arv, kellest osa vajab teistmoodi keskkonda (nt märksa väiksemat klassikollektiivi). Samuti on juba pikka aega olnud nõudlus pikapäevarühma järele, mille loomist on takistanud esmajoones ruuminappus.

**Saku** vallas vajab parandamist puudega inimeste ligipääs teenustele. Sarnaselt teiste NVK tegevuspiirkonna omavalitsustega valitseb ka Sakus ruumipuudus – vaja on laiendada päevakeskust, saada juurde sotsiaalelupindu jms. Kolmas tegevussuund Saku vallas on teenuste arendamine – isiklik abistaja, tugiisik, avahooldussüsteem, võlanõustamine jms. Samuti on vajalik ehitada tervisekeskus esmatasandi arstiabi teenuse parendamiseks.

**Saue** vallas on valdkonna üheks olulisemaks küsimuseks sotsiaal- ja võlanõustamissüsteemi väljaarendamine, perenõustamise edasine arendamine, koduteenuste valikute laiendamine ning sotsiaalkeskuse rajamine.

Kõik omavalitsused osutavad teataval määral esmatasandi tervishoiu teenuseid (perearst, apteek), nii mõneski on olemas ka hambaarst, päevakeskus jms (tabel 19). Lähiaastatel on aktuaalne esmatasandi tervishoiu keskuste arendamine.

Tabel 19. Omavalitsustes osutatavad sotsiaal- ja tervishoiuteenused

|  |  |
| --- | --- |
| **KOV** | **Tervishoiuasutused** |
| Harku | * Eakate päevakeskus * Harku perearstikeskus * Tabasalu perearstikeskus * Hambaarst * Apteek * Sotsiaaleluruumid |
| Kiili | * Kiili perearstikeskus * Hambaarst * Apteek * Sotsiaaleluruumid |
| Saku | * Saku päevakeskus * Perearstikeskus * Apteek |
| Saue | * Harku hooldekodu * Nõlvaku sotsiaalmaja * Laagri tervisekeskus * Hambaarst * Apteegid |

## Kogukonnad

Kodanikuliikumise aktiivsus on maapiirkondades oluline näitaja seoses võimekusega pakkuda kohalikke avalikke teenuseid ja mitmekesistada vaba aja veetmise võimalusi kolmanda sektori organisatsioonide kaudu. Seetõttu on otstarbekas pöörata tähelepanu kolmanda sektori organisatsioonide arvu dünaamikale, kuna see peegeldab kaudselt sektori üldisi arenguid.

Harjumaal oli 2013. aastal registreeritud 12 981 kolmanda sektori organisatsiooni, neist 828 NVK tegevuspiirkonnas (tabel 20). Valitsusväliste organisatsioonide arv on võrreldes 2004. aastaga nii maakonnas kui ka tegevuspiirkonnas silmapaistvalt kasvanud. Aastal 2004 tegutses maakonnas 9567 organisatsiooni, kümne aasta jooksul on see tõusnud 1,4 korda. NVK piirkonna vastav näitaja on veelgi kõrgem – 1,7.

Tabel 20. Kolmanda sektori organisatsioonide dünaamika 2004-2013[[42]](#footnote-42)

|  |  |  |  |  |  |  |
| --- | --- | --- | --- | --- | --- | --- |
|  | | | | | **Muutus** | |
| **KOV** | **2004** | **2007** | **2010** | **2013** | **Arv** | **Kordi** |
| Harku | 195 | 240 | 316 | 336 | 141 | 1,7 |
| Kiili | 37 | 56 | 75 | 89 | 52 | 2,4 |
| Saku | 132 | 170 | 205 | 207 | 75 | 1,6 |
| Saue | 131 | 158 | 182 | 196 | 65 | 1,5 |
| NVK | 495 | 624 | 778 | 828 | 333 | 1,7 |
| Harjumaa | 9 567 | 11 194 | 13 086 | 12 981 | 3 414 | 1,4 |
| Eesti | 21 454 | 24 956 | 29 086 | 29 133 | 7 679 | 1,4 |

Harju maakonnas tegutseb neli Leader-tegevusgruppi: Lääne-Harju Koostöökogu, Ida-Harju Koostöökoda, Põhja-Harju Koostöökogu ja Nelja Valla Kogu. Lisaks hõlmab Arenduskoda Kuusalu valda. Tegevusgrupid ühendavad ja koordineerivad mitmete kolmanda sektori organisatsioonide tegevusi. Kolmanda sektori arendamisse panustab ka maakondliku arenduskeskusena SA Harju Ettevõtlus- ja Arenduskeskus.

Kõrvutades valitsusväliste organisatsioonide arvu elanike omaga (joonis 15), on näha, et NVK piirkonna aktiivsus (23 organisatsiooni 1000 elaniku kohta) ületab keskmiselt Eesti oma (22), olles maakonnaga samal tasemel. Märkimist väärib aga asjaolu, et Saue ja Kiili valla näitajad (vastavalt 20 ja 19 organisatsiooni 1000 elaniku kohta) erinevad Harku ja Saku omadest märgatavalt. Seega võib siinkohal täheldada teatavat polariseerumist tegevuspiirkonna sees.

Joonis 15. MTÜde ja SAde koguarv 1000 elaniku kohta aastal 2013[[43]](#footnote-43)

Spordiga tegelemiseks on NVK tegevuspiirkonnas mitmeid võimalusi (tabel 21). Omavalitsuste poolt pakutavad võimalused on küllaltki võrdsed. Vaid Kiili vald torkab silma teistest pisut väiksema objektide arvu poolest.

Igas NVK tegevuspiirkonna omavalitsuses on mitmeid vaba aja veetmise võimalusi, tegutsevad seltsi- ja rahvamajad, kus toimivad mitmed huviringid. Huvitegevus toimub ka koolides. Väljakutseks on erinevate võimaluste juurde loomine, arvestades rahvaarvu, s.h eriti nooremaealiste (vanusegrupp 7-18) suurenemist.

Tabel 21. Kultuuri- ja spordiasutused NVK tegevuspiirkonnas[[44]](#footnote-44)

|  |  |
| --- | --- |
| **KOV** | **Kultuuri- ja spordiasutused ning organisatsioonid** |
| Harku | * Tabasalu raamatukogu * Harku raamatukogu * Vääna raamatukogu * Tabasalu spordikompleks * Tabasalu Ühisgümnaasium (huvitegevus) * Tabasalu Muusikakool * Kumna Kultuuriait * Vääna Külakoda * Noortekeskus   Lisaks tegutseb vallas 12 külaseltsi ja 16 mittetulundusühingut, mis tegelevad erinevate tegevusvõimaluste pakkumisega.  Lisaks on valla külades erinevaid spordiplatse ja –radasid. |
| Kiili | * Kiili Gümnaasium (huvitegevus) * Kiili Kunstide Kool * Kiili raamatukogu * Kiili rahvamaja * Kiili valla noortekeskus * Kiili spordihall * Vaela Koostöökeskus   Lisaks tegutseb vallas 22 mittetulundusühingut, mis tegelevad erinevate tegevusvõimaluste pakkumisega.  Lisaks on valla külades erinevaid spordiplatse ja –radasid. |
| Saku | * Saku Vallaraamatukogu (teeninduspunktid Sakus, Kiisal, Kurtnas, Kajamaal) * Saku Huvikeskus * Kiisa rahvamaja * Saku Valla Spordikeskus (vallas tegutsevad lisaks mitmed spordiklubid) * Saku Valla Noortekeskus * Saku Mõis * Saku Pruulikoda * Männiku Wakepark * Lõbustuspark Vembu-Tembumaa * Kregleni Ratsu * Kajamaa viburada * Männikusafarikeskus * Kurtna peo- ja puhkekeskus |
| Saue | * Saue Vallaraamatukogu * Hüüru raamatukogu * Ääsmäe raamatukogu * Saue Valla Kultuurikeskus * Jõgisoo Haridusselts * Jõgisoo Vabaajakeskus (s.h noortekeskus) * Hüüru külaselts * Maidla seltsimaja * Vanamõisa seltsimaja * Harju Jalgpallikool * Laagri Haridus- ja Spordikeskus * Kiia küla noortekeskus * Saue valla noortekeskus * Ääsmäe noortekeskus EXIT   Lisaks tegetusevad vallas mitmed spordiklubid ja eakate ühendused. |

# Tehnoloogilised tegurid[[45]](#footnote-45)

Kümmekond aastat tagasi tundus idee ise sõitvast elektriautost, digitaalsest valuutast jms ulmelisena. Tänasel päeval on sellest reaalsus saanud. Seejuures on muutused olnud üha kiiremad, nõudes inimestelt ja organisatsioonidelt head kohanemisvõimet. Edasise arengu kavandamiseks on oluline mõista peamisi trende, saamaks aru, kuidas need igapäevaelu mõjutavad. Alljärgnevalt on ära toodud kõige olulisemad tehnoloogilised arengud, millega tuleks arvestada ka NVK edasisi tegevusi kavandades – tegevusgrupp peab olema suuteline looma meetmeid, mis toetavad piirkonna organisatsioone muutustega kohanemisel.

* Aastaks 2020 on maailmas enam kui 5 miljardit interneti kasutajat. Seejuures pooled neist kasutavad igapäevaselt mõnda mobiilset seadet. See tähendab, et “võrgus olemine” on muutunud inimeste igapäevase elu lahutamatuks osaks – seadmed assisteerivad meid väga paljudes eluvaldkondades. Nutitelefonide kasutus üha suureneb ja nende hind muutub taskukohaseks ka väiksema sissetulekutega inimestele. Suurenev interneti kasutamine eeldab teiselt poolt vajadust kolida võrku järjest enam teenuseid, s.h avalikke. Inimesed eeldavad, et kõik on igal pool ning igal ajahetkel kättesaadav.
* Kättesaadavate andmete hulk üha suureneb. Samuti muudavad väga paljud ettevõtted oma töö “pilvepõhiseks”, ka kaovad piirid andmete mahtudelt. See tähendab, et vajadus inimeste, kes uues keskkonnas töötada ning andmeid hallata suudavad, järjest suureneb.
* E-kaubandus muutub üha olulisemaks, järjest enam poode kolib internetti. On tõenäoline, et edaspidi saab suurema osa eluks vajalikust kaubast kätte poodi minemata. See tähendab, et ettevõtted peavad suutma muudatustega kohaneda ja ka oma müügikanaleid ja -kohti nendega vastavusse viia.
* Inimesed ja kaubad muutuvad üha enam mobiilseks. Järjest rohkem võetakse kasutusele lahendusi, mis muudavad liikumise lihtsamaks (näiteks autode ja kaupade liigutamine interneti vahendusel). Samuti väheneb vajadus “asju omada”, kuna tehnoloogilised lahendused võimaldavad neid rentida ja seeläbi kapitalikulu vähendada. Kahtlemata on nimetatud trendil mõju ettevõtete ärimudelitele.
* Tervishoius liigub fookus ravilt ennetusele ja diagnoosile, kuna tehnoloogiline areng võimaldab inimese tervislikku seisundit ette prognoosida. Ühtlasi suurenevad tervishoiu sektori kulutused ligikaudu kaks korda. See avab omakorda võimaluse uutele teenusepakkujatele.
* Järjest enam kogub populaarsust kontseptsioon *“Innovation to Zero”*. See tähendab, et iga uue toote, teenuse ja avaliku sektori poliitika puhul jälgitakse, et süsihappegaasi emissioon, õnnetuste arv, kuritegevus jms oleks null. See toob omakorda kaasa muutuse selles, kuidas tooteid ja teenuseid luua, kasutades kõige uuemat võimalikku tehnoloogiat.
* Rohelise majanduse asemel räägitakse targast majandusest: targast energiast, tarkadest ehitistest ja ka linnadest. Sisuliselt tähendab see nii uute tehnoloogiate kasutuselevõttu (nt erinevad taastuvenergia lahendused) kui ka süsteemide lülitamist võrku (tänavavalgustus, vee- ja soojatrassid jms), et neid oleks võimalik automatiseeritult juhtida ning seeläbi kulusid kokku hoida. Samuti muutuvad paljud (tootmis)protsessid automatiseerituiks.
* Tootmine muutub tõenäoliselt lähiajal oluliselt seoses 3D printimise levikuga. Kui veel mõni aasta tagasi oli võimalik printida väikseid detaile, siis tänaseks on valmis saadud elektriauto, mis on sajaprotsendiliselt prinditud. See tähendab, et peatselt pole enam tarvis ladustada varuosi jms, kuna neid on lihtsalt võimalik printida. Samuti muutub üha olulisemaks tootedisain ja disaineri kaasamine juba planeerimisprotsessi.

# Kasutatud materjalid

1. 50 Powerful Mega Trend Statistics For CIOs And CMOs [<http://www.huffingtonpost.com/vala-afshar/50-powerful-mega-trend-st_b_3975786.html>], 17.12.2014
2. Eesti Hariduse Infosüsteem. Andmed koolide ja lasteaedade kohta (www.ehis.ee)
3. Eesti kasvuvusioon 2018, Eesti Arengufond, 2010
4. Eesti Maaelu Arengukava 2014-2020 (eelnõu), Põllumajandusministeerium, 2014
5. Eesti regionaalarengu strateegia 2014-2020, Siseministeerium, 2013
6. Eesti riiklik turismiarengukava 2014-2020, Majandus- ja Kommunikatsiooniministeerium, 2013
7. Euroopa 2020. aastal. Aruka, jätkusuutliku ja kaasava majanduse strateegia, Euroopa Komisjon, 2010
8. Five Tech Megatrends that are Changing the Game [<http://www.innovationexcellence.com/blog/2014/06/19/five-tech-megatrends-that-are-changing-the-game/>], 17.12.2014
9. Former Windows Leader Steven Sinofsky Presents 10 Mega Trends In Tech For 2014 [<http://www.businessinsider.com/10-mega-trends-in-tech-for-2014-2013-12?op=1>], 17.12.2014
10. Haridussilm, www.haridussilm.ee
11. Harju maakonna arengustrateegia 2025, Harju Maavalitsus, 2014
12. Harju maakonna turismi arengukava 2025, Harju Maavalitsus, 2011
13. Harku valla arengukava aastani 2037, Harku Vallavalitsus, 2011
14. Kiili valla arengukava 2014–2017, Kiili Vallavalitsus, 2013
15. Konkurentsivõime kava “Eesti 2020”, Vabariigi Valitsus, 2013
16. Rahandusministeeriumi kodulehekülg. Andmed kohalike omavalitsuste eelarvete kohta (http://www.fin.ee/kov-eelarved-ulevaated)
17. Saku valla arengukava 2012–2025, Saku Vallavalitsus, 2013
18. Saue valla arengukava 2010–2017, Saue Vallavalitsus, 2010
19. Saue valla arengukava, Saue Vallavalitsus, 2014
20. Statistikaameti kodulehekülg (www.stat.ee)
21. The 10 Social And Tech Trends That Could Shape The Next Decade [<http://www.forbes.com/sites/sarwantsingh/2014/05/12/the-top-10-mega-trends-of-the-decade/>], 17.12.2014
22. Töötukassa kodulehekülg. Andmed registreeritud töötute kohta (www.tootukassa.ee)
23. Top 20 Global Mega Trends and Their Impact on Business, Cultures and Society [[www.frost.com/prod/servlet/cpo/213016007](http://www.frost.com/prod/servlet/cpo/213016007)], 17.12.2014
24. Turismiportaal www.visitestonia.com
25. Ühtekuuluvuspoliitika fondide rakenduskava 2014-2020, Vabariigi Valitsus, 2014
26. Üleriigiline planeering “Eesti 2030+”, Siseministeerium, 2012

# Lisad

## Lisa 1. Statistilisse profiili kuuluvad ettevõtted

|  |  |  |  |  |  |  |  |
| --- | --- | --- | --- | --- | --- | --- | --- |
|  | Eesti | Harjumaa | NVK | Harku | Kiili | Saku | Saue |
| Tegevusalad kokku | 112 760 | 60 759 | 3 701 | 1 405 | 463 | 904 | 929 |
| Põllumajandus, metsamajandus ja kalapüük | 12 722 | 1 197 | 158 | 30 | 24 | 48 | 56 |
| Mäetööstus | 158 | 37 | 7 | 3 | 1 | 1 | 2 |
| Töötlev tööstus | 8 149 | 4 014 | 313 | 105 | 44 | 94 | 70 |
| Elektrienergia, gaasi, auru ja konditsioneeritud õhuga varustamine | 253 | 119 | 6 | 1 | 0 | 3 | 2 |
| Veevarustus; kanalisatsioon; jäätme- ja saastekäitlus | 351 | 159 | 15 | 4 | 2 | 2 | 7 |
| Ehitus | 10 506 | 5 282 | 434 | 160 | 54 | 109 | 111 |
| Hulgi- ja jaekaubandus; mootorsõidukite ja mootorrataste remont | 21 739 | 13 484 | 740 | 279 | 92 | 175 | 194 |
| Veondus ja laondus | 7 796 | 4 286 | 234 | 91 | 30 | 70 | 43 |
| Majutus ja toitlustus | 3 123 | 1 419 | 67 | 25 | 10 | 17 | 15 |
| Info ja side | 5 126 | 3 797 | 220 | 87 | 32 | 40 | 61 |
| Finants- ja kindlustustegevus | 1 705 | 1 334 | 42 | 21 | 3 | 5 | 13 |
| Kinnisvaraalane tegevus | 6 592 | 4 306 | 186 | 69 | 25 | 39 | 53 |
| Kutse-, teadus- ja tehnikaalane tegevus | 14 586 | 9 774 | 628 | 256 | 77 | 140 | 155 |
| Haldus- ja abitegevused | 6 301 | 4 246 | 231 | 96 | 18 | 60 | 57 |
| Haridus | 1 861 | 1 149 | 100 | 38 | 12 | 27 | 23 |
| Tervishoid ja sotsiaalhoolekanne | 2 043 | 941 | 41 | 24 | 5 | 7 | 5 |
| Kunst, meelelahutus ja vaba aeg | 3 605 | 2 271 | 140 | 71 | 15 | 23 | 31 |
| Muud teenindavad tegevused | 6 144 | 2 944 | 139 | 45 | 19 | 44 | 31 |

## Lisa 2. Töötus perioodil 2005-2014 – täiendav tabel

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| Harku | 44 / 0,9% | 34 / 0,6% | 25 / 0,4% | 55 / 0,8% | 308 / 4,4% | 554 / 7,4% | 326 / 4,1% | 275 / 3,3% | 273 / 3,3% | 209 / 2,6% |
| Kiili | 9 / 0,5% | 5 / 0,2% | 9 / 0,4% | 7 / 0,3% | 97 / 3,6% | 168 / 6% | 36 / 1,3% | 49 / 1,7% | 60 / 2% | 70 / 2,4% |
| Saku | 34 / 0,7% | 34 / 0,7% | 21 / 0,4% | 32 / 0,6% | 238 / 4,4% | 413 / 7,4% | 272 / 4,9% | 152 / 2,7% | 176 / 3,1% | 136 / 2,4% |
| Saue | 46 / 1% | 26 / 0,5% | 26 / 0,5% | 37 / 0,7% | 229 / 4,1% | 478 / 8,2% | 299 / 4,9% | 209 / 3,4% | 179 / 2,9% | 157 / 2,6% |
| NVK | 133 / 0,8% | 99 / 0,6% | 81 / 0,4% | 131 / 0,7% | 872 / 4,2% | 1613 / 7,5% | 933 / 4,1% | 685 / 3% | 688 / 3% | 572 / 2,5% |
| *Harjumaa* | 7248 / 2,1% | 4102 / 1,2% | 3334 / 1% | 5295 / 1,5% | 23034 / 6,5% | 37106 / 10,3% | 24184 / 6,6% | 17409 / 4,7% | 15327 / 4,2% | 11822 / 3,2% |
| *Eesti* | 29453 / 3,5% | 17626 / 2,1% | 13690 / 1,6% | 17098 / 2% | 60712 / 7,1% | 91668 / 10,6% | 62009 / 7,1% | 47315 / 5,5% | 41800 / 4,9% | 32662 / 3,8% |

## Lisa 3. NVK tegevuspiirkonna elanikkond 2005-2014 – täiendavad tabelid

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Rahvastikuregistri andmed – kõik vanusegrupid** | | | | | | | | | | | **Muutus** | |
| **KOV** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **Arv** | **%** |
| Harku | 7 750 | 8 677 | 9 501 | 10 358 | 11 058 | 11 727 | 12 359 | 12 819 | 13 064 | 13 021 | 5 271 | 68,0 |
| Kiili | 2 842 | 3 218 | 3 615 | 3 944 | 4 182 | 4 310 | 4 444 | 4 538 | 4 588 | 4 587 | 1 745 | 61,4 |
| Saku | 7 713 | 8 015 | 8 194 | 8 423 | 8 672 | 8 865 | 8 961 | 9 076 | 9 185 | 9 202 | 1 489 | 19,3 |
| Saue | 7 569 | 7 792 | 8 013 | 8 458 | 8 815 | 9 079 | 9 568 | 9 802 | 9 918 | 9 897 | 2 328 | 30,8 |
| NVK | 25 874 | 27 702 | 29 323 | 31 183 | 32 727 | 33 981 | 35 332 | 36 235 | 36 755 | 36 707 | 10 833 | 41,9 |
| Harjumaa | 527 814 | 533 794 | 535 598 | 542 939 | 549 513 | 555 682 | 563 103 | 569 036 | 573 205 | 582 377 | 54 563 | 10,3 |
| Eesti | 1 370 224 | 1 371 433 | 1 360 748 | 1 363 210 | 1 364 265 | 1 365 327 | 1 365 463 | 1 364 001 | 1 358 336 | 1 354 670 | -15 554 | -1,1 |
| **Statistikaameti andmed – kõik vanusegrupid** | | | | | | | | | | | **Muutus** | |
| **KOV** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **Arv** | **%** |
| Harku | 9 120 | 9 970 | 10 830 | 11 640 | 12 270 | 12 990 | 13 970 | 14 415 | 14 373 | 14 360 | 5 240 | 57,5 |
| Kiili | 3 290 | 3 660 | 4 070 | 4 390 | 4 610 | 4 760 | 5 160 | 5 212 | 5 162 | 5 146 | 1 856 | 56,4 |
| Saku | 8 680 | 8 840 | 9 080 | 9 330 | 9 510 | 9 720 | 10 110 | 9 764 | 9 790 | 9 783 | 1 103 | 12,7 |
| Saue | 8 270 | 8 490 | 8 710 | 9 120 | 9 470 | 9 750 | 10 250 | 10 932 | 10 836 | 10 745 | 2 475 | 29,9 |
| NVK | 29 360 | 30 960 | 32 690 | 34 480 | 35 860 | 37 220 | 39 490 | 40 323 | 40 161 | 40 034 | 10 674 | 36,4 |
| Harjumaa | 540 730 | 542 030 | 544 170 | 547 840 | 552 060 | 556 650 | 562 230 | 566 741 | 567 967 | 572 103 | 31 373 | 5,8 |
| Eesti | 1 358 850 | 1 350 700 | 1 342 920 | 1 338 440 | 1 335 740 | 1 333 290 | 1 329 660 | 1 325 217 | 1 320 174 | 1 315 819 | -43 031 | -3,2 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Rahvastikuregistri andmed - vanusegrupp 0-6** | | | | | | | | | | | **Muutus** | |
| **KOV** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **Arv** | **%** |
| Harku | 711 | 887 | 1 077 | 1 257 | 1 413 | 1 544 | 1 608 | 1 653 | 1 624 | 1 605 | 894 | 125,7 |
| Kiili | 233 | 280 | 352 | 413 | 456 | 489 | 516 | 531 | 511 | 476 | 243 | 104,3 |
| Saku | 637 | 704 | 762 | 802 | 867 | 946 | 993 | 979 | 1 019 | 1 033 | 396 | 62,2 |
| Saue | 626 | 670 | 703 | 799 | 903 | 965 | 1 095 | 1 156 | 1 187 | 1 198 | 572 | 91,4 |
| NVK | 2 207 | 2 541 | 2 894 | 3 271 | 3 639 | 3 944 | 4 212 | 4 319 | 4 341 | 4 312 | 2 105 | 95,4 |
| Harjumaa | 34 972 | 38 089 | 40 245 | 42 969 | 45 651 | 47 933 | 49 809 | 50 901 | 51 138 | 50 704 | 15 732 | 45,0 |
| Eesti | 88 481 | 91 915 | 93 484 | 96 665 | 100 610 | 103 626 | 106 209 | 106 977 | 106 306 | 105 061 | 16 580 | 18,7 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Rahvastikuregistri andmed - vanusegrupp 7-18** | | | | | | | | | | | **Muutus** | |
| **KOV** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **Arv** | **%** |
| Harku | 1 339 | 1 452 | 1 541 | 1 625 | 1 640 | 1 702 | 1 692 | 1 749 | 1 882 | 1 984 | 645 | 48,2 |
| Kiili | 527 | 583 | 606 | 648 | 659 | 652 | 669 | 689 | 721 | 770 | 243 | 46,1 |
| Saku | 1 426 | 1 423 | 1 376 | 1 353 | 1 348 | 1 315 | 1 302 | 1 314 | 1 345 | 1 383 | -43 | -3,0 |
| Saue | 1 282 | 1 275 | 1 274 | 1 298 | 1 283 | 1 282 | 1 336 | 1 380 | 1 418 | 1 477 | 195 | 15,2 |
| NVK | 4 574 | 4 733 | 4 797 | 4 924 | 4 930 | 4 951 | 4 999 | 5 132 | 5 366 | 5 614 | 1 040 | 22,7 |
| Harjumaa | 73 210 | 70 567 | 66 885 | 64 267 | 62 098 | 60 390 | 60 102 | 60 612 | 61 920 | 63 923 | -9 287 | -12,7 |
| Eesti | 207 928 | 199 031 | 187 061 | 178 080 | 169 107 | 161 885 | 157 147 | 153 839 | 152 882 | 153 392 | -54 536 | -26,2 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Rahvastikuregistri andmed - vanusegrupp 19-64** | | | | | | | | | | | **Muutus** | |
| **KOV** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **Arv** | **%** |
| Harku | 4 925 | 5 495 | 5 992 | 6 526 | 6 994 | 7 457 | 7 960 | 8 224 | 8 280 | 8 092 | 3167 | 64,3 |
| Kiili | 1 783 | 2 034 | 2 310 | 2 522 | 2 700 | 2 785 | 2 872 | 2 923 | 2 951 | 2 913 | 1130 | 63,4 |
| Saku | 4 745 | 4 965 | 5 098 | 5 282 | 5 433 | 5 551 | 5 588 | 5 660 | 5 660 | 5 611 | 866 | 18,3 |
| Saue | 4 786 | 4 943 | 5 095 | 5 387 | 5 627 | 5 801 | 6 076 | 6 163 | 6 183 | 6 053 | 1267 | 26,5 |
| NVK | 16 239 | 17 437 | 18 495 | 19 717 | 20 754 | 21 594 | 22 496 | 22 970 | 23 074 | 22 669 | 6430 | 39,6 |
| Harjumaa | 337 612 | 341 300 | 342 175 | 348 437 | 354 411 | 359 747 | 364 898 | 367 168 | 367 482 | 372 904 | 35292 | 10,5 |
| Eesti | 848 503 | 852 205 | 847 835 | 854 332 | 861 160 | 866 693 | 869 287 | 867 557 | 860 021 | 853 330 | 4827 | 0,6 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Rahvastikuregistri andmed - vanusegrupp 65+** | | | | | | | | | | | **Muutus** | |
| **KOV** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **Arv** | **%** |
| Harku | 775 | 843 | 891 | 950 | 1 011 | 1 024 | 1 099 | 1 193 | 1 278 | 1 340 | 565 | 72,9 |
| Kiili | 299 | 321 | 347 | 361 | 367 | 384 | 387 | 395 | 405 | 428 | 129 | 43,1 |
| Saku | 905 | 923 | 958 | 986 | 1 024 | 1 053 | 1 078 | 1 123 | 1 161 | 1 175 | 270 | 29,8 |
| Saue | 875 | 904 | 941 | 974 | 1 002 | 1 031 | 1 061 | 1 103 | 1 130 | 1 169 | 294 | 33,6 |
| NVK | 2 854 | 2 991 | 3 137 | 3 271 | 3 404 | 3 492 | 3 625 | 3 814 | 3 974 | 4 112 | 1258 | 44,1 |
| Harjumaa | 82 020 | 83 838 | 86 293 | 87 266 | 87 353 | 87 612 | 88 294 | 90 383 | 92 665 | 94 846 | 12826 | 15,6 |
| Eesti | 225 312 | 228 282 | 232 368 | 234 133 | 233 388 | 233 123 | 232 820 | 235 628 | 239 127 | 242 887 | 17575 | 7,8 |

## Lisa 4. Sünnid, surmad ja loomulik iive 2007-2013 – täiendav tabel

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **Kokku** | **Keskmine** |
| Harku | 173 / 53 / 120 | 212 / 61 / 151 | 225 / 74 / 151 | 232 / 58 / 174 | 195 / 72 / 123 | 185 / 58 / 127 | 197 / 79 / 118 | 1419 / 455 / 964 | 203 / 65 / 138 |
| Kiili | 55 / 34 / 21 | 80 / 20 / 60 | 88 / 21 / 67 | 79 / 22 / 57 | 60 / 25 / 35 | 65 / 32 / 33 | 46 / 28 / 18 | 473 / 182 / 291 | 68 / 26 / 42 |
| Saku | 102 / 81 / 21 | 108 / 63 / 45 | 115 / 67 / 48 | 142 / 65 / 77 | 91 / 57 / 34 | 127 / 67 / 60 | 121 / 80 / 41 | 806 / 480 / 326 | 115 / 69 / 47 |
| Saue | 129 / 78 / 51 | 153 / 76 / 77 | 157 / 64 / 93 | 161 / 75 / 86 | 136 / 58 / 78 | 134 / 84 / 50 | 134 / 75 / 59 | 1004 / 510 / 494 | 143 / 73 / 71 |
| NVK | 459 / 246 / 213 | 553 / 220 / 333 | 585 / 226 / 359 | 614 / 220 / 394 | 482 / 212 / 270 | 511 / 241 / 270 | 498 / 262 / 236 | 3702 / 1627 / 2075 | 529 / 232 / 296 |

1. Statistikaamet, 2014 [↑](#footnote-ref-1)
2. Rahvastikuregistri ja Rahandusministeeriumi andmete põhjal, 2013 [↑](#footnote-ref-2)
3. Rahvastikuregistri ja Rahandusministeeriumi andmete põhjal, 2013 [↑](#footnote-ref-3)
4. Rahandusministeerium, 2014 [↑](#footnote-ref-4)
5. *Ibid.* [↑](#footnote-ref-5)
6. Majanduslikult aktiivsete üksuste (äriühingud, füüsilisest isikust ettevõtjad, asutused, mittetulundusühingud) kogum, mida Statistikaamet kasutab majandusstatistika üldkogumina. [↑](#footnote-ref-6)
7. Statistikaamet, 2014 [↑](#footnote-ref-7)
8. Ettevõtted, kel toimub majandustegevus (töötajad ja käive). [↑](#footnote-ref-8)
9. Statistikaamet. 2012. aastast uuemad andmed ei ole kättesaadavad. [↑](#footnote-ref-9)
10. Arvutused Statistikaameti andmete põhjal. 2012. aastast uuemad andmed ei ole kättesaadavad. [↑](#footnote-ref-10)
11. Statistikaamet, 2014 [↑](#footnote-ref-11)
12. Omavalitsuste arengukavade andmetel [↑](#footnote-ref-12)
13. Statistikaamet, 2014 [↑](#footnote-ref-13)
14. www.visitestonia.com, 10.12.2014, omavalitsuste kodulehed ja arengukavad [↑](#footnote-ref-14)
15. Ankurpunktide mudeli arvutamise lähtekoht on, et inimese viibimine mingis kohas annab sellele kohale tähenduse tema tegevusruumis. Teisisõnu, mida olulisem on koht, seda rohkem inimene selles kohas aega veedab. Seega igapäevastes ankurpunktides (elukoht, töökoht/kool) veedetakse summaarselt kõige rohkem aega. Teine lähtekoht ankurpunktide mudelis on, et inimese mingis kohas viibitav aeg on otseselt seotud tema teoreetiliselt tehtavate kõnetoimingute arvuga selles kohas. Teisisõnu, mida rohkem inimene selles kohas viibib, seda rohkem sooritab ta seal tõenäoliselt kõnetoiminguid. Neid kahte lähtekohta aluseks võttes on mudelis eeldatud, et igapäevastes ankurpunktides tehakse kõige rohkem ja juhuslikes kohtades kõige vähem kõnetoiminguid. Ankurpunktide mudel võimaldab määrata igale inimesele iga kuu kohta eraldi regulaarselt külastatavad kohad ning nendest eristada elukoha, tööaja ning vaba aja ankurpunktid (Ahas *et al* 2010). [↑](#footnote-ref-15)
16. Ahas *et al,* 2010 [↑](#footnote-ref-16)
17. *Ibid.* [↑](#footnote-ref-17)
18. Vanusegruppi 19-64 loetakse käesolevas dokumendis tööealiseks elanikkonnaks. Rahvastikku on tervikuna käsitletud peatükis nr 3. [↑](#footnote-ref-18)
19. Töötukassa, Rahvastikuregister 2014. Andmed kajastavad aprillikuu lõpu seisusid. [↑](#footnote-ref-19)
20. Rahvastikuregister, Statistikaamet, 2014 [↑](#footnote-ref-20)
21. Rahvastikuregister, Statistikaamet, 2014 [↑](#footnote-ref-21)
22. Rahvastikuregister, 2014. Siin ja edaspidi on analüüsi aluseks Rahvastikuregistri andmed. [↑](#footnote-ref-22)
23. Rahvastikuregistri andmetel, 2014 [↑](#footnote-ref-23)
24. Statistikaamet, 2014 [↑](#footnote-ref-24)
25. Arvutatud Rahvastikuregistri ja Statistikaameti andmete põhjal, 2014 [↑](#footnote-ref-25)
26. Summaarne sündimuskordaja on põlvkonna sünnitamisvõimet iseloomustav näitaja: keskmine eeldatav elussündide arv naise kohta eluea jooksul. [↑](#footnote-ref-26)
27. Demograafiline tööturusurveindeks näitab 5–14-aastaste vanuserühma suhet 55–64-aastaste vanuserühma, kirjeldades tööturule saabujate osatähtsust võrreldes tööturult lahkujatega (näiteks kui indeksi väärtus on 1,5, tähendab see, et 3 inimest saabub tööturule ning 2 lahkub). [↑](#footnote-ref-27)
28. Tabelis on võrdlusena kasutatud aastaid 2005–2012, kuna 2013. aasta näitajad on koostatud eri alusandmestikke kasutades (vastavalt aastate 2000 ja 2011 loendused), mistõttu poleks andmed otseselt võrreldavad. Indeks 2013. a kohta on välja toodud eraldi. [↑](#footnote-ref-28)
29. Rahvastikuregister, 2014 [↑](#footnote-ref-29)
30. Cumulus Consulting OÜ, 2014 [↑](#footnote-ref-30)
31. Rahvastikuregister, 2014 [↑](#footnote-ref-31)
32. www.haridussilm.ee andmetel, 16.12.2014 [↑](#footnote-ref-32)
33. NVK tegevuspiirkonna lasteaiaealiste laste arvu saamiseks on arvesse võetud pooled ühe- ja seitsmeaastased (hinnanguliselt võiksid lasteaias käia u pooled üheaastastest, kuna pooleteise eluaastani ollakse kodus, ja u pooled seitsmeaastastest, kuna osad lähevad juba kooli). [↑](#footnote-ref-33)
34. Arvutus on matemaatiline ja üldistatud ega võta arvesse mitut olulist tegurit, nagu lasteaia asukoht, lapsevanemate eelistused, laste käimine teiste omavalitsuste lasteaedades, elanike erinev arv Rahvastikuregistri ja Statistikaameti andmetel jne. [↑](#footnote-ref-34)
35. Sisaldab ka era- ja erikoole. Harkus on 4 munitsipaalkooli. [↑](#footnote-ref-35)
36. Rahvastikuregister, 01.01.2014 [↑](#footnote-ref-36)
37. www.haridussilm.ee andmetel, 16.12.2014 [↑](#footnote-ref-37)
38. *Ibid.* [↑](#footnote-ref-38)
39. *Ibid.* [↑](#footnote-ref-39)
40. S.h erahuvikoolid [↑](#footnote-ref-40)
41. Omavalitsuste kodulehed ja arengukavad [↑](#footnote-ref-41)
42. Statistikaamet, 2014 [↑](#footnote-ref-42)
43. Statistikaamet, Rahvastikuregister, 2014 [↑](#footnote-ref-43)
44. Omavalitsuste koduleheküljed, 17.12.2014 [↑](#footnote-ref-44)
45. Põhineb vastavasisulistel artiklitel, vt kasutatud materjalide loetelu. [↑](#footnote-ref-45)